Sonny Boy Williamson Iañ - Wikipedia\nJohn Lee Curtis "Sonny Boy" Williamson (1914 – 1948) a oa ur soner harmonika ha kaner-sonaozer stadunanat.\nEnrollañ a reas un toullad mat a bladennoù a-raok an Eil Brezel-bed gant Bluebird Records. Brudet e oa gant Good Morning, School Girl, Sugar Mama, Early in the Morning ha Stop Breaking Down. Levezoniñ a reas Muddy Waters.\nUr soner all, Aleck "Rice" Miller, a sonas dindan e anv, Sonny Boy Williamson, adalek 1940, ha dreist-holl goude e varv, ha ken ar fin e veze graet Sonny Boy Williamson I eus John Lee Williamson, pe the original Sonny Boy.\nE ganaouenn Early in the Morning, kanet gant Tampa Red\nE ganaouenn Stop breaking down\nAdtapet diwar « https://br.wikipedia.org/w/index.php?title=Sonny_Boy_Williamson_Iañ&oldid=1749533 »\nKemmoù diwezhañ degaset d'ar bajenn-mañ d'an 27 Mae 2017, da 20:08.


Poltred Markizez Santa Cruz - Wikipedia\n124,7 cm × 207,9 cm cm\nPoltred Markizez Santa Cruz zo un eoullivadur gant al livour spagnol Goya e 1805, anezhañ poltred Joaquina Téllez-Girón, ur varkizez yaouank 21 bloaz, hag a c'haller gwelout e mirdi ar Prado e Madrid, kêr-benn Spagn.\nJoaquina Téllez-Girón a oa eil merc'h dug Osuna. Goya a oa mignon d'he zad, ha poltrediñ e verc'h a reas pa oa-hi 21 bloaz. Markizez Santa Cruz e teuas da vezañ pa zimezas da José Gabriel de Silva y Walstein, markiz Santa Cruz, kentañ rener Mirdi ar Prado.\nFrancisco Goya, La maja desnuda, 1800 ca, eoullivadur, 95 x 190, Madrid, Museo del Prado\nJacques-Louis David, Madame Récamier, 1800, eoullivadur, 174 x 224, Pariz, Mirdi al Louvre\nUr vaouez kaer e oa a-hervez, awenerez barzhed hag arzourien. Pa oa bihan e oa bet poltredet ar varkizez gant Goya er poltred Duged Osuna gant o bugale.\nRembrandt van Rijn, Danae, war-dro 1636, eoullivadur, 185 x 203, Sant Petersbourg, Mirdi ar Peniti\nGwisket e gwenn eo ar vaouez, en ur sae hir skañv, war ur gwele ruz, un delenn ganti en he dorn kleiz: Euterpe an hini eo, muzenn ar sonerezh hag ar varzhoniezh, un alegorienn anezhi. Bleunioù melen zo war he fenn. Ul lauburu zo war he zelenn.\nLevezon nevezklasel an amzer a weler en daolenn, hini David pe hini Canova, hag ivez, hini arzourien koshoc'h Guercino pe Rembrandt. Ha damheñvelik eo ivez da boltredoù Venus graet gant Diego Velázquez ha Tizian. Ar bleunioù war he fenn a ra dave d'an doue Bacchus, hag al lirenn da Apollon.\nKenañ e tenn doare ar varkizez gourvezet da hini maouez ar Maja desnuda ha da hini ar Maja vestida.\n↑ Francisco Goya, Los duques de Osuna y sus hijos, gant Goya (1788).Madrid, Mirdi ar Prado\n↑ Jacques-Louis David, Madame Récamier, 1800, Parigi, Louvre\n↑ Antonio Canova, Paolina Borghese evel Venus Victrix 1805 – 1808, Roma, Galleria Borghese,\n↑ Guercino, Morte di Didone, 1631, Roma, Galleria Spada\n↑ Rembrandt van Rijn, Danae, 1636, Sant Petersbourg, Mirdi ar peniti\nAdtapet diwar « https://br.wikipedia.org/w/index.php?title=Poltred_Markizez_Santa_Cruz&oldid=1772110 »\nKemmoù diwezhañ degaset d'ar bajenn-mañ d'an 8 Her 2017, da 18:38.


Surf, Voile, Plongée, Kayak, Kitesurf Bretagne | Stage, école nautique\nO kregiñ ganti emaoc’h ? Bez’ e c’halloc’h en em silañ un deiz a enezenn da enezenn en ur c’hayak hag an deiz war-lerc’h ober un tañva d’ar bageal e pep surentez, a-drugarez da skolioù-bageal niverus ar vro. Ur surfer arroutet oc’h ? Deuit d’ober anaoudegezh gant ar gwellañ spotoù riklañ, darempredet gant ar gampioned vrasañ, a-raok klask ober kite-buggy (karr gant ur sarpant-nij).\nEtre hengoun ha modernelezh\nSkiant-prenet vras Breizh evit a sell ouzh ar merdeiñ a ro an tu dezhi da ginnig pourchasoù dibar. Amañ e vez kemmesket brav hengoun ha modernelezh, evel ma c’hoarvez alies e Breizh. Ne chom ket etre daou soñj ar skolioù-bageal, hag int aveet gant dafar efedus ha fiziadus, evit arnodiñ ha diorren pleustroù nevez (kite-surf). Eus mare krouidigezh skol vrudet ar Glenan en deus gouezet ar merdeiñ breizhat mirout ar pep gwellañ : an talvoudoù sportel ha denel.\nUr bedagogiezh azas\nMonitourien diplomet a gaver er skolioù ha diouzh ezhommoù ar stajidi e vez ar bedagogiezh. En hoc’h-unan pe dre ur c’hlub, deuit d’ober anaoudegezh gant Breizh ar mor. Skolioù-bageal labelaet niverus ho tegemero, forzh peseurt live e vefec’h. Evit pleustriñ en ur mod distankoc’h, ur c’hoant trumm, e kavot hed-da-hed aodoù Breizh lec’hioù atiz aodoù : bigi greiet en a-raok, surentez gwarantet.\nEl lec’hienn Nautisme en Bretagne (Merdeiñ e Breizh), e kinnig Formules Nautiques Bretagne deoc’h chomadennoù evit mont da vageal e kreizennoù hag a c’hall reiñ bod deoc’h : m’emaoc’h o klask frammoù degemer evit klasoù mor pe klasoù dizoleiñ, chomadennoù merdeiñ evit re yaouank pe familhoù, prientit dinec’h ur chomadenn na viot ket evit ankounac’haat.\nGouzout hiroc’h : Nautisme en Bretagne\nKit ivez en hol lec’hienn a-ratozh : www.osez-tourismebretagne.com


Guirionéeu ag er Religion/Chapistr 12 - Wikimammenn\nGuirionéeu ag er Religion/Chapistr 12\n◄ Pihue-é er ré e vihue pêl ar en doar ? Hàg avantajus-é en devout ur vuhé hir ? N’en dès meit er péhèd e zou contrel d’er salvedigueah ha de volanté en Eutru Doué. ►\nhag avantajus-é en devout ur vuhé hir ?\n1° Hui e garehé bihuein pêl-amzér ; mæs a p’hou pehé ur gùir desir de huélèt Doué, hui e hirvoudehé, guet S. Paul, arlerh er momand eurus péhani e zeli hou joéntein doh Jesus-Chrouist. É léh dougein er marhue, hui hum glêmmehé, èl David, ag en hirdæt a hou puhé. — Hui e garehé bihuein pêl-amzér, ha ne hoès chet hoah chonget penaus é ma ret bihuein ; rac de betra é chervige bihuein, ma ne vihuér meit eid offancein Doué ? Hui e garehé bihuein pêl-amzér ; mæs hellein e rér larèt é tiscoa bout gùel ur marhue e za é cours aveid ur vuhé hir. Én un dra benac é ma avantajussoh d’er ré fal ha d’er ré vad : avantajus d’er ré fal péré e gresq ou zorfætteu é vihuein pêl-amzér. Brassoh-é calz ou maleur, e lar S. Ambroès, bihuein ér péhèd hag hum zerhel én-hou, eit bout somprenet guet er marhue goudé ou devout-ean bet groeit.\n2° Ur marhue e za abret e ziscoa bout avantajus d’en dud santel, rac ma joeissant quêntoh a Zoué. Er péh e laq S. Yahan-Chrysostôm de larèt é teliér hum rejoeissein a pe varhue ur hroaidur pé un dén just, e zou rac mé mant délivret a visérieu er vuhé-men, ha ma hant aben de joeissein ag ur bonheur éternel.\nEn dud santel, é vihuein pêlloh amzér, e hel, gùir-é, rantein mui a hloër d’er Hrouéour hag hum aqùittein muyoh-mui a ou delé é quevér en Eutru Doué ; mæs ind e hel ehué gobér delé nehùé, ha jamæs ne rantehent quement a hloër de Zoué dré ou œvreu mad, èl e hrehent a offance dehou dré en distérran péhedeu. Mar dé avantajus bihuein ér santeleah, avantajussoh é hoah merhuel én-hi. Ur marhue santel e laca hur salvedigueah ér mæz a zangér ; ur vuhé santel hun dispos d’er græce-zé.\nNe vern péh quer santel-é hur buhé, ha ni e zou sur é candalhehemb ? Pihue e hel hanaouèt en ol occasioneu péré a hel hul lacat de gol courage ? Pihue e hel hum vantein en hum hoarantou perpet doh er goal exampl ? Pihue e hel hanàouèt é raug en amzér, er hompagnoneaheu dangerus guet péré é hellér hum lorhein hag hum gol ? Bout-zou perpet de zougein sel-taul mé ma ur batimant ar er mor ; liès en tampest en drail doh er rehir a pe chongér er bihannan.\nEr vuhé presant e zou ur mor carguet a dressenneu, carrêc, ul loui eid hur fari, un doar e lonq é habitandèd.\nÈl-cé, goulen ur vuhé hir, e zou goulen bout én dangér, én tantationeu, é brézel. Guet a dud, allas ! en dès hum gollet dré en occasion ag ur vuhé hir ! Guet a dud douguet de ol er vertuyeu, ha n’ou doé, haval vehé, nitra de zougein, en dès neoah hum fariet én un taul hag hum gollet ! Ne hret nitra eit mirèt dohein a verhuel, e laré ar é hulé a varhue en eurus Loeis a Gonzague, rac ne houyan petra e arrihuou guet-n-ein mar bihuan pêlloh.\nCredet, goudé en ol réflexioneu-zé, 1° é teliet goarn hou puhé hemb néhance, hag hou pout mui a hrèd de vihuein ér santeleah, eit de vihuein pêl-amzér ; 2° é teliet hum zistag doh er vuhé, ha nepas hou pout quement a zougeance ag er marhue. Hou puhé e zou étré deourn en Eutru Doué ; pléguet guet confianæ d’é volanté, péhani en dès merchet en nombr ag hou téieu, ha pourfitet ag en amzér e ra d’oh.\n1° M’hum rant de volanté en Eutru Doué eid er vuhé hag eid er marhue. 2° Me houlennou guet-hou bamdé er græce de vihuein én ur fæçon santel. 3° M’hum zefiou perpet a men goannedigueah. O men Doué ! reit-t’ein nerh ha courage d’hobér er mad, hag er græce de rantein mem buhé santel ha précius dirac hou teulegad.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_12&oldid=90902 »\nKemmoù diwezhañ degaset d'ar bajenn-mañ d'an 28 Eos 2016, da 12:20.


Krennarded war al leurenn - C’hoariva\nDegemer al lec’hienn > C’hoariva > Keloù > Krennarded war al leurenn\nSul 21 a viz Mezheven 2015\n15 den yaouank eus Skolajoù Diwan Gwiseni hag Ar Releg, ha skolaj prevez Landi o deus savet ar pezh-c’hoari "Al Laz-kanañ" skrivet a-ratozh evit krennarded gant an oberour Jean-Paul Alègre ha lakaet e brezhoneg. An destenn-se zo bet azasaet ha c’hoariet ivez gant tud-gour eus stal c’hoariva Sked e Brest.\nGoude bezañ pleustret etre miz C’hwevrer ha miz Even er maez eus an amzer skol o deus kinniget o fezh war al leurenn d’an 20 a viz Even e Kastell-Paol. Tro o deus bet neuze da c’hoari dirak ar publik evit o brasañ plijadur ha hini an arvesterien.\nKenaozet e oa an darvoud gant Strollad Madarjeu, ar gerent hag ar gevredigezh Brezhoneg War ’Raok.\nSkolajidi all bet er skol e Diwan Kommana pe e skolioù divyezheg Sizun pe Sant Riwall a ginnige an abadenn margodennoù "Begoù bras". Ur stal c’hoariva o deus graet evit sevel ar pezh-mañ kaset da benn gant Yann-Edern Jourdan eus strollad Madarjeu.


Scarlett Johansson e 2019\nScarlett e 2003\nScarlett Johansson, pa oa 25 bloaz\nScarlett Ingrid Johansson, ganet d'an 22 a viz Du 1984 e New York, a zo un aktourez ha kanourez stadunanat. Bet e oa bet an aktourez paeet an uhelañ abaoe 2018, meur a wech eo bet lakaet e listenn ar Forbes Celebrity 100. Brudet eo abaoe kemeret perzh er film The Horse Whisperer e 1998.\n4 Roll filmoù\nGanet eo Scarlett Marie Johansson e New York eus un tad, Karsten Johansson, ur saver tier eus Danemark, hag ur vamm Melanie Sloan, produktour eus Polonia. He zad-kozh, Ejner Johansson e oa ur skriver senario ha sevener. Scarlette 'zo geveled gant Adrian. He deux ivez ur c'hoazh hag ur breur, Vanessa aktourez ha Adrian aktour ivez. Ha Christian, ur breur all ganet eus un tad disheñvel.\nKroget he devoa gant he micher aktourez da eizh vloaz o c'hoari e Sophisty war leurenn Broadway. Goude e c'hoari en he film kentañ L'irrésistible North gant Rob Reiner e 1994. Kenderc'hel a ra goude da gemer perzh e nebeut filmoù all met hep bezañ c'hoazh anavezet. N'eo ket nemet e 1998 pa c'hoari Scarlett e The Horse Whisperer gant Robert Redford ha Kristin Scott Thomas hag e c'hounez ur Young Star Award roet gant ar gelaouenn The Hollywood Reporters. Gant Lost In Translation e vez gounezet ganti priz an aktourez wellañ eus ar bloaz 2003 o c'hoari en ur c'homedi pe ur film muzikal. Abaoe e c'haller gwelout anezhi e meur a film evel La Jeune Fille à la Perle, En Bonne Compagnie, Love Song gant John Travolta, The Island, Scoop, Le Dalhia Noir ha kalz reoù all ...\nE miz C'hwevrer 2007\nE 2005 e oa Scarlett da gemer perzh en ur pezh-c'hoari brudet, La Mélodie du Bonheur an anv anezhañ, met roet e oa bet ar roll da g-Connie Fisher a-benn ar fin. Neuze e 2006 e soñjas Scarlett kanañ er bladenn Unexpected Dreams – Songs From The Stars kanet gant meur a aktour all. Adkemer a reas ar ganaouenn Summertime gant George Gershwin.\nE 2007 ec'h enrollas kanaouennoù gant Tom Waits en he fladenn anvet Anywhere I Lay My Head a voe embannet d'ar 7 a viz Here 2007.\nBremañ he deus Scarlett savet ur bladenn, Break Up gant Pete Yorn enrollet e penn kentañ 2009.\nGoude ar sonerezh, ar sinema, setu bremañ Scarlett hag ar bruderezh. Enrollañ a ra un nebeut hini evit ar c'hwezh-vat Eternity Moment gant Calvin Klein. Met n'eo ket nemet se, pozañ a ra Scarlett ivez evit skritelloù a bep seurt.\nE 2006 e krou Scarlett gant Reebok ur merk nevez : Scarlett 'Hearts' Rbk. Ur merk votoù-sport war ar marc'had abaoe miz Meurzh 2007.\nKeñveriñ a ra Scarlett gant meur a gevredigezh : Louis Vuitton e 2005, L'Oréal e 2006, Moët & Chandon, Dolce & Gabbana ha Mango e 2009.\nPriz Nobel ar Peoc'h e 2008\n1994 : Hanternoz (North) gant Rob Reiner\n1995 : Just Cause gant Arne Glimcher\n1996 : If Lucy Fell gant Eric Shaeffer\n1996 : Manny & Lo gant Lisa Krueger\n1997 : Fall gant Eric Shaeffer\n1997 : Mammig, war-dro ar re zrouk a ran (Home Alone 3) gant Raja Gosnell\n1998 : An den a vouskomze e pleg skouarn ar c'hezeg (The Horse Whisperer) gant Robert Redford\n1999 : My Brother the Pig gant Erik Fleming\n2000 : Ghost World gant Terry Zwigoff\n2001 : The Barber : an den ne oa ket amañ (The Barber: The Man Who Wasn't There) gant Joel Coen\n2001 : An American Rhapsody gant Eva Gardos\n2002 : Eight Legged Freaks gant Ellory Elkayem\n2003 : Lost in Translation gant Sofia Coppola\n2003 : Plac'h yaouank he ferlezenn (Girl with a Pearl Earring) gant Peter Webber\n2004 : The Perfect Score (The Perfect Score) gant Brian Robbins\n2004 : A Love Song For Bobby Long gant Shainee Gabel\n2004 : A Good Woman gant Mike Barker\n2004 : In Good Company gant Paul Weitz\n2004 : The SpongeBob SquarePants Movie gant Stephen Hillenburg\n2005 : Match Point gant Woody Allen\n2005 : The Island gant Michael Bay\n2006 : The Black Dahlia gant Brian De Palma\n2006 : Scoop gant Woody Allen\nYoungStar Awards 1998 evit he c'hemer perzh e-barzh The Horse Whisperer\nToronto Film Critics Association Award 2001 evit an eil gwellañ roll e-barzh Ghost World\nChlotrudis Awards 2002 – Eil gwellañ roll e Ghost World\nYoung Artist Awards 2002 – Gwellañ kasadenn hollek evit American Rhapsody\nYoung Artist Awards 2002 – Gwellañ aktourez evit American Rhapsody\nFestival du Film de Venise 2003 – Upstream Prize evit an aktourez wellañ e Lost in Translation\nBoston Society of Film Critics Awards 2003 – Gwellañ aktourez evit Lost in Translation\nHollywood Film Festival 2003 – Diskuliadenn ar bloaz\nBAFTA Awards 2004 – Gwellañ aktourez evit Lost in Translation\nLos Angeles Film Critics Association Awards 2004 – Kasadenn wellañ ar bloaz evit Lost in Translation\nFestival International du Film de Palm Springs 2004 Gwellañ den brudet gant un amzer da zont evit Lost in Translation\n2007 – Anywhere I Lay My Head\nAdtapet diwar « https://br.wikipedia.org/w/index.php?title=Scarlett_Johansson&oldid=1935623 »\nKemmoù diwezhañ degaset d'ar bajenn-mañ d'an 6 Gen 2022, da 21:34.


Linenn gentañ an Adeste Fideles.\nAdeste fideles zo un nouel latin a vefe bet savet en XVIIIvet kantved. Savet e vefe bet, ton ha son, gant ur c'hatolik saoz, John Francis Wade (ganet en 1710 pe 1711 ha marvet en 1786), harluet e kêr Douai, e hanternoz Pikardi ; kement-se a soñjer abalamour d'ar c'hoshañ dornskridoù sinet gantañ e 1750 ha 1751, met gallout a rafe an oberenn bezañ bet savet abretoc'h, war-dro 1743 pe 1745.\nOuzhpenn anv John Francis Wade ez eus bet meneget kalz re all evel oberourien an ton : John Reading hag e vab, Händel, Gluck, tud a Bortugal, evel Marcos Portugal, pe ar roue João IV end-eeun (Hino Português eo anv portugalek ar c'hantik).\nAdeste Fideles a lavarer a-wechoù a vefe bet savet gant João IV , roue Portugal.\n1 Komzoù (skrid saoznek gant Frederick Oakeley)\n2 Doareoù brezhonek\nKomzoù (skrid saoznek gant Frederick Oakeley)[kemmañ | kemmañ ar vammenn]\nAdeste Fideles (titouroù war an teul) — selaou (beta)\nCantet nunc io, chorus angelorum;Patrom:0\nGwerzennoù latin all zo bet ouzhpennet. Evel :\nEn grege relicto, humiles ad cunas,Patrom:0\nDaou zoare brezhonek zo kinniget el lec'hienn kan iliz:\nun doare savet e 1903 , kavet el levr « Kantikoù evit Goouelioù Nedelek » (1903);\nun doare gwenedek savet gant ar chaloni Er Prielleg (1869-1945) .\ne 1998, gant Céline Dion en hec'h albom These Are Special Times.\ne 2009, gant Bob Dylan en e albom Christmas in the Heart ma kan en latin hag en saozneg;\ngant Andrea Bocelli en album Viaggio Italiano.\nAdeste fideles kanet en ur sonadeg e Madrid : [].\nPennad gallek er gwivan kan iliz : [].\n↑ Hervez The Hymns and Carols of Christmas,.\n↑ Doare 1903 : []\n↑ Doare gwenedek :[]\nAdtapet diwar « https://br.wikipedia.org/w/index.php?title=Adeste_fideles&oldid=1786906 »\nKemmoù diwezhañ degaset d'ar bajenn-mañ d'an 12 Meu 2018, da 07:29.


Stankell an Teir C'hanienn - Wikipedia\nStankell an Teir C'hanienn\nKartenn lec'hiañ ar stankell e Sina\nBrasañ stankell dourdredan ar bed eo Stankell an Teir C'hanienn, (三峡大坝 e sinaeg pe Sanxia ) lec'hiet e Sina, war ar stêr Yangzijiang, peurechuet e miz Mae 2006.\n3 Ar rendael\n3.1 Arguzennerezh a-enep d'ar stankell\n3.2 Arguzennerezh evit ar stankell\n3.3 Un nebeud niveroù e miz Even 2003\nDeskrivadur[kemmañ | kemmañ ar vammenn]\nStankell an Teir C'hanienn e miz Mae 2004\nE Sandouping, e-kichen Yichan, e rannvro Hubei, e-kreiz Sina, emañ Stankell an Teir C’hanienn e-lec’h ma kej rannvro venezek Gorre Yangtse gant plaenenn Yangtse Kreiz, e traoñ an Teir C’hanienn a-us da stankell Ghezouba, e-lec’h ma’z eus ur c’has a 14 300 m³/s er stêr. An diviz da sevel ur stankell eno a zo bet graet gant ar Vodadeg pobl e 1992. Staget eo bet gant ar chanter e 1994. E 2000 en deus tapet ar chaoser un uhelder a 80 metrad.\nStankell : 2309 metrad a hirder evit 185 metrad a uhelder ; 27 milion m3 a vetoñs a ya d'ober anezhi.\nMirlenn : ur gorread a 1084 km², moan ha hir ; en em ledañ a ra betek kêr Chongqing uheloc’h war ar stêr ; bageal a c’haller ober o vont gant ur skluz bras meurbed a 100 m.\nBarregezh produiñ : ur wech staliet o do 26 tredanerez ar greizenn ur c’halloudegezh a 18200 megawatt, ar pezh a dalvezo kement a 10 % eus ar varregezh staliet e Sina.\nProduiñ : pa vo peursavet, e 2008 pe 2009, e produo ar greizenn war-dro 84,7 TWh a dredan bep bloaz, peadra da bourveziñ an hanter eus ezhommoù ur vro evel Frañs. Staget he deus ar greizenn da broduiñ tredan adal miz Eost 2003, gant peder zredanerez.\nKoust : embannet eo bet gant ar melestradur eo koustet ar stankell 25 miliard $ pa vefe kentoc’h 50 miliard e gwirionez.\nHervez ar gazetenn bemdeziek Xinjing, war-lerc’h pozioù unan eus kargidi ar raktres, e vefe bet un c’hant bennak a dud lazhet war ar chanter.\nAr mod ma vo treuzkaset an tredan a ray gant ereadoù tredan diehan.\nStankell an Teir C'hanienn, stad al labour en hañv 2002\nAr c'hentañ raktres a oa e bal lakaat da sevel Stankell an Teir c'hanienn a gav e orin e 1919, bloaz kinnig kentañ Sun Yat-sen. E 1944 eo bet goulennet ouzh unan eus izili burev al labour-douar er Stadoù-Unanet studial ar raktres, met dilezet e oa bet hemañ e 1947, pa en em gav ar Gomunourien e penn ar vro.\nKendalc’het eo bet ar mennozh gant Unaniezh ar Republikoù Sokialour Soviedel, betek ma trenko an darempredoù etre ar Sinaiz hag ar Soviediz. Azalek 1955 eo adkroget an enklaskoù hag ar studiadennoù hep paouez. Gant diorren an ekonomiezh e deroù ar bloavezhioù 1980 eo adlakaet ar raktres-se war ar stern, gant harp an Amerikaned. Goude ma oa bet flastret stourmadeg Nevezamzer Beijing e 1989, e vroud ar c’hentañ ministr Li Peng, ijinour anezhañ diouzh e red stummañ, da sevel ar stankell. Serret eo an diviz da vat d’an 3 a viz Ebrel 1992, gant Kendalc'h broadel ar Bobl : 1767 mouezh a oa savet a-du, 177 a-enep ha 664 chomet mud. Ral eo gwelet ken nebeut a vouezhioù bodet en-dro d’un diviz er stad komunour sinat.\nRoet eo bet lañs d’ar chanter war an ton bras e 1994 gant Li Peng.\nD’an 20 a viz Mae 2006 eo embannet war ar groaz gant Li Yong'an, merour an embregerezh karget da sevel ar stankell, eo echu ar savadur. E gwirionez e vo dav gortoz  a-raok ma vo oberiant ar stankell penn da benn, pa vo staliet ar 26 tredanerez.\nAr rendael[kemmañ | kemmañ ar vammenn]\nLakaat sevel Stankell ar Teir C'hanienn en deus degaset ur rendael vras, kenkoulz e Sina hag e metoù ar skiantourien dre ar bed. Nac’het en deus ar Bank bedel degas e lod war zigarez ne gav ket dezhañ e vefe bevidik ar fardell. Embannet he deus ar skrivagnerez sinat Dai Qing eo ar stankell "ur farsadenn lu ha drastus". Dislavaret eo bet savidigezh ar stankell gant kevredigezhioù ekologel zo a gav dezho eo dañjerus bevañ en e gichen pa ouezer ez eus 75 milion a annezidi a zo o chom e traoñ ar savadur.\nArguzennerezh a-enep d'ar stankell[kemmañ | kemmañ ar vammenn]\nEndro[kemmañ | kemmañ ar vammenn]\nMaketenn Stankell an Teir C'hanienn\nUheloc'h war ar stêr :\nBuan a-walc'h e vo goueledennet ar mirlenn ha stanket a-benn neuze mont en-do ar fardell.\nBeuzet e vo 600 km² a goadeier hag a zouaroù gouestlet d'al labour-douar.\nIzeloc'h war ar stêr :\nKemmoù bras e-mesk al loened hag ar plant a-hed pe er stêr. Dre ma ne vo ket kresk-digresk dourioù ar stêr ken stank ken e c'hallo evned zo (garaned Siberia) hag an delfined gwenn bezañ lakaet diaes.\nAn digresk a oueled e genoù ar stêr a c'hell lakaat hemañ da zilec'hiañ tamm-ha-tamm. Gwanoc'h e vo lusk ar c'has er delta e-pad ar goañv hag e vo muioc'h a holen o vont en e greiz.\nMuioc'h a holen a vo ivez en douaroù en-dro d'an delta hag evit disallañ ar parkeier e vo dav sevel dizourerioù.\nKrignerezh : abaoe m'eo bet staget gant ar chanter, eo bet krignet glannoù ar stêr eus 4 km² bep bloaz e lec'hioù zo.\nDiblaset e vo 1,2 milion a dud en holl (ar muiañ a dud bet divroet evel-se betek-henn a oa 300 000 den e norzh Sina) dre ma vo beuzet kalzig a gêrioù ha kêriadennoù.\n40 % eus ar re a ranko dilojañ a vo kaset da chom e kêr, e karterioù nevez savet d'an daoulamm, rediet da lojañ e-barzh ranndioù pa veze tier ganto peurliesañ a-raok.\nSell a dost war Stankell an Teir C'hanienn e 209\nAn 60 % all, peizanted Han anezho, a vo kaset da chom pelloc'h, en-dro d'ar mirlenn evit an hanter anezho. Da gement hini e-touesk ar re-mañ e vo fiziet 600 m² a zouaroù, kement ha ma veze labouret ganto a-raok, met disteroc'h o zalvoudegezh : douar paouroc'h e berzh, war zinaou hag uheloc'h (etre 300 ha 1000 m. a uhelder). Kement-se a viro ouzh ar gouerien-se labourat gwerjeoù frouezhus evel ma raent en un doare hengounel betek-hen.\nE lec'hioù zo eo lec'hiennoù henoniel az ayo da get ma n'int ket adsavet uheloc'h.\nUr 75 milion a dud a zo en arvar dre m'emaint o chom e traoñ ar stankell.\nAr raktres doudredanel divent-se a zeu da vagañ propaganda ar Stad a glask vodañ en-dro dezhañ ar gevredigezh sinat.\nEn desped d'ar pezh a vez embannet, ne ziskoulmo ket ar stankell-se kudenn an diouer a dredan produet e Sina. Gant he 85 TWh produet dre vloaz e pourvezo ar fardell evit un 2 % bennaket hepken eus an tredan implijet e-korf ur bloavezh er vro. Talvezout a ra e c'hallo pourchas ken ar c'hresk a zo en ezhommoù evit ur bloaz.\nArguzennerezh evit ar stankell[kemmañ | kemmañ ar vammenn]\nEfedusoc'h e vo ar stourm ouzh kresk-digresk an dourioù, izeloc'h war ar stêr, a c'halle kaout ur c'has a 100 000 m3 dre eilenn, mont 17 metrad a-us da live ar blaenenn (29 m. e kreiz Wuhan e miz Gwengolo 1998). Bremañ, gras d'ar stankell e vo suroc'h glannoù ar stêr evit an dud a zo o chom en o hed (etre 50 ha 80 milion a annezidi) pa veze kalz a dud lazhet bep bloaz a-raok : marteze 300 000 en diskaramzer 1998.\nPourvezet e vo tredan evel ma vefe produet gant 20 rann ur greizenn nukleel, pe evel ma vefe implijet 50 milion a donenn c'hlaou bep bloaz.\nUheloc'h war ar stêr e vo diorrenet ar merdeiñ : al listri-karg (10 000 t. pep hini) a c'hallo tapout diazad Sichuan o vont e-bioù ar skoilh a veze betek-hen en Teir C'hanienn.\nDiorrenet e vo ur rannvro deus kreiz Sina pa'z eo al lañs ekonomikel a-vremañ lec'hiet er rannvroioù war an aod da gentañ.\nDiorrenet e vo ar pesketa er mirlenn.\nLañs a vo roet d'an douristerezh e-pad an hañv ha n'eo ket e-doug ar c'houlz dic'hlav nemetken.\nMestroniet gwelloc'h e vo perzh an dour.\nKaset e vo ul lodenn eus dourioù ar stêr Yangzijiang, dre ur c'hanol deverañ gouest da zegas 40 km3 a zour bep bloaz, kement ha ma vez kaset gant ar stêr Ron, etrezek plaenenn norzh Sina ma vez hollzisec'het an douaroù enni. Dre ar c'han-se e vo maget ar stank Han a-hed ar bloaz, hemañ o vouedañ ur c'hanol ivez a-benn degas 20 km3/bloaz da blaenenn an norzh, sepet e-kerzh koulz ar sec'hor.\nUn nebeud niveroù e miz Even 2003[kemmañ | kemmañ ar vammenn]\nUr c'hant bennaket a dud lazhet o labourat war ar chanter (niveroù kuzh).\n1,25 milion a dud bet dilojet.\n15 kêr ha 116 bourk dourbeuzet.\n436 km² a zouaroù kollet.\nKoust al labourioù a zo aet d'an tu all d'ar miliard a euroioù raktreset da gentañ.\nKudenn an energiezh e Sina\nSkeudennoù deus ar savadur\nUn teuliad klok gant skeudennoù hag ur filmig gant an enebourez Dai Qing\nAdtapet diwar « https://br.wikipedia.org/w/index.php?title=Stankell_an_Teir_C%27hanienn&oldid=1833961 »\nKemmoù diwezhañ degaset d'ar bajenn-mañ d'an 18 Ebr 2019, da 16:43.


Aurore et Aimée - Wikipedia\nAurore et Aimée zo ur gontadenn c'hallek gant Jeanne-Marie Leprince de Beaumont (1711-1780), adembannet e Contes moraux pour l'instruction de la jeunesse en un dastumad teir levrenn e 1806.\nHervez renkadur Aarne-Thompson eo ur gontadenn hervez ar patrom 480, diwar-benn ar merc'hed mat hag ar re zrouk. War ar memes patrom e oa Le tre fate gant Giambattista Basile en e Bentamerone, hag ivez la Belle et la Bête, unan eus ar c'hontennoù huderezh kentañ skrivet evit bugale.\nUn itron he devoa div verc'h, kaer meurbet o-div : Aurore, an henañ, a veze en imor vat atav, met Aimée, ar yaouankañ, a oa drouk. Pa oa Aurore en he c'hwezek vloaz hag Aimée en he daouzek, e oa krog an itron da goll he c'hened. Ne felle ket dezhi leuskel den da c'houzout e oa kozh a-walc'h da gaout bugale en oajoù-se, neuze ez eas da chom d'ur gêr all, e kasas Aurore war ar maez, hag lavaras ne oa Aimée nemet dek vloaz, he devoa ganet anezhi pa oa pemzek vloaz.\nAdtapet diwar « https://br.wikipedia.org/w/index.php?title=Aurore_et_Aimée&oldid=1848848 »\nLennegezh c'hallek an XVIIIvet kantved


Pajenn:Morvan - Buez ar Zent, 1894.djvu/808 - Wikimammenn\nPajenn:Morvan - Buez ar Zent, 1894.djvu/808\nzenn-ma e teuaz da veza brudetoc’h eget biskoaz dre ar miraklou a rea, hag abalamour da ze ann impalaer a ordrenaz he gas da Gonstantinopl.\nHe dro ne zaleaz ket da erruout. Eunn devez e teujot d’he glask d’ar prizoun, ha raktal ec’h en em lakeaz he-unan etre daouarn he vourrevien. Ar re-ma a stagaz eur gordenn ouz he dreid, hag her stlejaz dre ruiou kear var bouez ar gordenn-ze. Abarz ar fin unan anezho a faoutaz\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/808&oldid=138054 »


Cheñchet he deus kêr Sant-Nazer ! Pelec’h emañ ar c’hengred etre micherourien ar Chantieroù evel gwechall ?\nDisadorn dremenet, d’an 09 a viz here, e karter Penhoët, da lavaret eo karter ar micherourien, e kinnigas ur strollad kañfarded dramm d’ur paotr a oa o c’hortoz en arsav bus. Nac’hañ a reas ar paotr. Ha neuze e c’houlennas an hailhoned hag arc’hant a oa gantañ. « Ya » a respont ar paotr. Ha kroget fest ar vazh ! Laeret eo bet digantañ e hezoug, met buan-tre e voe serret ar strollad gant ur batrouilh boliserien.\nLaer an hezoug a zo anavezet… dindan 9 identitelezh disheñvel ! Taolioù fall en deus graet e Breizh, e Bro-C’hall met ivez e Bro-Spagn dija. Pa tremenas dirak ar barner d’an 12/10 e tleas bezañ harpet gant ur jubennour arabeg-galleg. Paotr dibaber e oa, hag eñ sañset kuitaat Bro-C’hall evit distreiñ d’e vro met emañ atav e Breizh. Perak ?\nDa c’hortoz ur respont eo bet kondaonet da c’hwec’h mizvezh toull-bac’h. Ha skarzhet e vo pa vo dibrizonet ? N’eo ket sur avat !


Der Teufel und seine Großmutter - Wikipedia\nSkeudenn gant Albert Weisgerber (1910)\nDer Teufel und seine Großmutter (An diaoul hag e vamm-gozh) zo ur gontadenn alamanek gant ar vreudeur Grimm, niverenn 125 e kontadennoù Grimm. E renkadur Aarne-Thompson eo klenket en niverenn 812.\nLakaet eo bet e saozneg gant Andrew Lang hag embannet en The Yellow Fairy Book. Un doare saoznek all zo e-barzh A Book of Dragons gant Ruth Manning-Sanders.\nTri soudard, treut o gopr, a dec'h eus an arme, hag a ya da guzhat en ur parkad ed. Siwazh, chom a ra an arme hep fiñval. Petra ober ? chom er park da vervel gant an naon pe mont da c'houlenn boued ha bezañ fuzuilhet?\nUn aerouant a dremen en oabl, a ginnig o saveteiñ gant ma labourint evitañ e-pad seizh vloaz. Graet ar marc'had. Kaset int war-nij gant an aerouant, an diaoul e gwirionez. Ha hennezh ha reiñ ur skourjez dezho, da c'hounit arc'hant ganti, emezañ, met a-benn seizh vloaz e vijent dezhañ nemet respont a c'halljent d'un divinadell.\nAdtapet diwar « https://br.wikipedia.org/w/index.php?title=Der_Teufel_und_seine_Großmutter&oldid=1854683 »


Pajenn:Perrot - Bue ar Zent.djvu/865 - Wikimammenn\nPajenn:Perrot - Bue ar Zent.djvu/865\nbla 1280, ha roët oe d’ezan, da ze e vadeziant, hano an ôtrou sant Yan, embanner bras ar binijen.\nGwelet a vije, dre lanneier ha koajou dôn e vro, o c’hoari, drant ha seder, gant bugaligou-all e oad. N’en devoa nemet sellet ouz ar re a valee en e rôk war hent ar vue, evit gouzout an tu da gerzet eün warzu an nenv.\nDal ma oe krennard, ec’h eas da zeski bezan masoner gant eur c’henderv d’ezan, ha buhan e teuas da c’houzout e vicher. Pa c’halle kaout ponchou d’ober war ar stêriou ha kroaziou da zevel er c’hroaz-hentchou, e vije en e vleud. Gallet en dije en em denn brao ’barz ar bed ; mes da ugent vla, e oe galvet gant Doue evit bezan silvidigez eleiz a dud, ha sentus ouz mouez an Otrou, en em lakas raktal en penn an hent da vont da veleg. E genderv a reas kement a oa en e c’halloud evit e ziarbenn. Yan a yeas neuze da Roazon, hag eno, goude bezan grêt e studi, e oe beleget. Striz oa ar vue a rene. Yun a rê ter gwech er zun diwar bara ha dour ; e zilhad, hep bezan diskempenn, a veze paour ; gwelet a rê ar re glanv, ha skuilh a rê madoberou endro d’ezan. Hanvet a oe da berson en Sant-Gregor, tost da Roazon. Eun tad oa evit e bobl ; ober a reas d’ezan eur vad dispar, ken dre e gomzou, ken dre e skoueriou ; n’en doa ket eur gwenneg evitan e-unan. Pa veze an ôtrou ’n eskob oc’h ober tro e eskopti, person Sant-Gregor a yee en e rôk, eus an eil parouz d’eben, da lakat ar vugale en stad da reseo sakramant ar Gonfirmasion, ha bepred e rê e hent war droad ha diarc’hen. Ac’hane eo e teuas an dud d’e lezhenvel Yan Diarc’hen.\nGoude bezan renet e barouz epad trizek vla, ec’h eas, gant bennoz e eskob, da wiskan saë sant Fransez, da Gemper. Ma kare ar baourente en keit ma oa person, he c’haras muioc’h c’hoaz adalek an de-ze. Ar fallan dilhad a vije mat evitan, ha pa vije goulennet digantan perak e kare bezan gwisket ken dister, e lavare e oa mat awalc’h ar saëou fallan evit eur manac’h hag a oa ken pell hag hen diouz an Otrou Doue.\nDre n’halle ket e-unan rei kalz a zikour d’an dud ezommek, e troe, gwellan m’halle, ar re binvidik d’hen ober, hag e lavare d’eze :\nAr gwenan ’zastum mel, ar paour aluzennou ;\nGrêt aluzen d’ar paour, da gât mel an nenvou.\nNe golle ket eur pennad eus e amzer ; pa ne veze ket o labourat, e veze o pedi ; dre e bedennou, e roë d’e nesan\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/865&oldid=141182 »


Nolwenn, Bim hag al laer - Keit Vimp Bev\nDegemerStalLevrioùLevrioù 11-15 bloazNolwenn, Bim hag al laer\nHome / Loreidi / Loreidi PAY / Nolwenn, Bim hag al laer\nDeuet eo ar vakañsoù. Muioc’h a amzer he do Nolwenn evit ober war-dro ar c’hi bihan melen bet profet dezhi nevez zo. Evel boaz e tremeno he vakañsoù gant he mignoned e tachenn dudi Porzh Avel. Plijadur a vez bep taol, ha gwelloc’h e krog an traoù c’hoazh ar wech-mañ, rak ur raktres eus ar c’hentañ zo gant ar grennarded… Met aet eo ki Nolwenn diwar-wel, hag ul laer a lakaio diaes ar skolajidi…\n29 er stok\nNolwenn, Bim hag al laer quantity\nISBN: 978-2-86824-272-3 Rummadoù : Levrioù 11-15 bloaz, Loreidi PAY, Priz ar Yaouankiz Product ID: 1525\nDeuet eo ar vakañsoù. Muioc’h a amzer he do Nolwenn evit ober war-dro ar c’hi bihan melen bet profet dezhi nevez zo. Evel boaz e tremeno he vakañsoù gant he mignoned e tachenn dudi Porzh Avel. Plijadur a vez bep taol, ha gwelloc’h e krog an traoù c’hoazh ar wech-mañ, rak ur raktres eus ar c’hentañ zo gant ar grennarded… Met aet eo ki Nolwenn diwar-wel, hag ul laer al lakaio diaes ar skolajidi…\nE Ploneour-Lanvern (29) eo ganet Annie Coz. Un atant bihan o doa he zud, ha brezhoneg a veze komzet ganto bemdez. Met e skol Kemper, lec’h ma oa hi o studiañ hag o vevañ e oa difennet kaozeal ar yezh. Ne c’helle dont en-dro er gêr nemet ur wech ar miz ha tamm-ha-tamm e voz kollet ar brezhoneg ganti. Koulskoude e oa dedennet-tre gant ar yezhoù. Setu perak e oa bet choazet ganti mont da studiañ an alamaneg e Roazhon. Bevet he deus daou vloaz e Bro-Alamagn ha tapet he deus ar C’hapes evit dont da vezañ kelennerez war an alamaneg. Keit ha ma voe bev he zud e oa ar brezhoneg yezh emvodoù ar familh. Darbet e voe dezhi koll ar yezh gant marv he zud met e 1968 e voe dimezet gant Jakez Cosquer, stourmer evit ar brezhoneg, ha goude-se e voe lakaet he merc’h er skol divyezhek. O vont war he leve he doa lavaret d’he gwaz : “paeet ‘m eus va dle d’ar Republik, bremañ on libr d’ober ar pezh a blij din. Ma ‘z out a-du e vo komzet e brezhoneg kenetrezomp adalek bremañ.” En em enskrivañ a ra neuze e Skol an Emzav (kreizenn studiañ ar brezhoneg) ha tapout a ra he aotreegezh war ar brezhoneg. Embann a ra he levr kentañ e 2014 e ti Skol Vreizh, Bili er mor. Goude-se e teuas buan a-walc’h ganti ar c’hoant skrivañ evit ar re yaouank, ar re zo o teskiñ ar yezh hiriv an deiz. Milio hag ar viziterien noz a voe embannet e ti Skol Vreizh ha Nolwenn, Bim hag al laer e ti Keit Vimp Bev.\nRoit an ali kentañ war “Nolwenn, Bim hag al laer” Cancel reply


Duncan E-Z Stoke - EZ-025 - Lemon Yellow - 1 fluid oz.\nDuncan E-Z Stoke - EZ-026 - Yellow Orange - 1 fluid oz.\nDuncan E-Z Stoke - EZ-027 - Navajo Turquoise - 1 fluid oz.\nDuncan E-Z Stoke - EZ-028 - Leaf Green - 1 fluid oz.\nDuncan E-Z Stoke - EZ-030 - Rose - 1 fluid oz.\nDuncan E-Z Stoke - EZ-031 - Light Blue - 1 fluid oz.\nDuncan E-Z Stoke - EZ-032 - Peacock Green - 1 fluid oz.\nDuncan E-Z Stoke - EZ-033 - Ivy Green - 1 fluid oz.\nDuncan E-Z Stoke - EZ-034 - Orange - 1 fluid oz.


Quimper. Kemper : golf e kêr evit an holl ! « Article « L'Hebdo du Finistère - Le Courrier - Le Progrès\nKemper : golf e kêr evit an holl !\nNe vez ket graet en natur hepken. C'hoari golf a c'heller ober e kêr ivez. Ur brouenn a vo gant ar c'h-Kemper Urban Golf, d'ar Sadorn 8 ha d'ar Sul 9 a viz Ebrel.\n06/04/2017 à 16:07 par Administrateur\nD'ar Sul 9 a viz Ebrel eo pedet ar c'hoarierien golf e straed Kereon. - Hentoù da zizoloiñ, kenstrivadegoù evit ar re resisañ, abadennoù gant tud a-vicher… Diwallit : nijal a raio ar bolotennoù an dibenn-sizhun-mañ e kreiz-kêr Kemper !\nResisadur : n’eo nemet bolotennoù golf. Disadorn 8 ha disul 9 a viz Ebrel e vo ar c’hoarierien war blasenn Sant-Kaourintin hag e straedoù ar gêr evit ar c’h-Kemper Urban Golf. Ar braviger Patrick Kerleroux, prezidant golf Kerne er Forest-Fouenant, a zo e penn ar raktres. An emgav a zo e-pad Pemzektez ar gomersanted, kaset da benn gant stalioù Kemper. « Ar mennozh a zo kinnig un abadenn dibar evit reiñ talvoudegezh d’ar c’hreiz-kêr ha reiñ da zizoloiñ ar sport d’ar brasañ niver. »\nSavet eo bet ar program evit ma teufe an deraouidi. Sot e vefe chom hep klask peogwir e vo digoust an holl abadennoù (putting green, frammoù c’hwezhet evit ar vugale, hentoù dizoloiñ…). An darn vrasañ anezho a vo war blasenn Sant-Kaourintin e-lec’h ma vo staliet ur gêriadennig. « Ar golf a zo bet e-pad pell evit an dud uhel o renk, met n’eo ket ar memes tra ken. Hiziv emañ o kregiñ da vezañ poblekoc’h », a gendalc’h Patrick Kerleroux. Ouzhpennañ a ra : « E golf Kerne ez eus kalz a dud yaouank o kregiñ hag o c’hounnezh prizioù. Ouzhpenn-se e sikour ar golf an dud war an oad da genderc’hel d’ober sport dre ar bale. » Ar golf e kêr, pe street golf, a grog ivez d’en em ziorroiñ e Bro-C’hall. Gourc’hemennoù da Gemper !\nUn hent e kreizig kreiz kêr\nAr c’h-Kemper Urban Golf a zo ivez ur genstrivadeg d’ar Sul 9 a viz Ebrel, adalek 1e. Un hanter kant c’hoarier bennak o deus lakaet o anv dija evit kemer perzh war an hent nav zoull. Eus plasenn Sant-Kaourintin betek plasenn Terre-au-Duc. « Ar mennozh a blij din ! », eme Ronan Colas, 27 bloaz. Dont a raio eus Sant-Malo evit skeiñ gant ar volotenn. Kroget eo gant ar golf daou vloaz ‘zo ha pleustriñ a ra div wech bep sizhun bremañ. « Evit an emgav-mañ, ne vo ket gourdonnet en un doare dibar. Dont a rin dichafoul hag imoret mat evit kaout plijadur en ur c’hoari en ul lec’h dibar. » Pal ar genstrivadeg a zo lakaat war wel ar golf. « N’eo ket ur c’hip met ur challenge aozet gant ur spered c’hoari ha laouen », eme Patrick Kerleroux.\nTitouroù : Kregiñ a raio disadorn da 10e. Sonerezh gant bagad Glazik Kemper da 11 e 30. Diskouezadegoù da 6e. Digor e vo ivez d’ar Sul, etre 10e ha 7e. Titouroù : www.kemper-urban-golf.frDigoust.


Pajenn:Sales - Introduction d’ar Vuez devot.djvu/148 - Wikimammenn\nPajenn:Sales - Introduction d’ar Vuez devot.djvu/148\no veza guelet guenèn ur paour necessitus, pehini a allen eas aoualc’h da sicour, n’em eus-èn quet sicouret dre neglijanç, pe dre galetter a galon, pe dre zisprijanç, hervez ma c’hanavezot an occasion eus ho faut : Toudememes ne dleit quet en em accus n’hoc’h eus quet pedet Doue gant quement a zevotion evel a yoa dleet, mæs en em accus a dleit da veza en em arretet volontieramant en distractionou pere hoc’h eus bet o pidi Doue, pe da veza negliget en em lacât el leac’h hac en amser hac er bostur ma tliac’h en em lacât evit beza attantif en ho pedennou. Er fæçon-se eo e tleit cofes simplamant, hervez ma queffot ho pezo manquet, ha non pas en ur fæçon general pehini ne fervich da netra er Gonfession.\nNe dleit quet ivez en em gontanti da gofes ho pec’hejou veniel hep ajouti netra-quen, mæs lavaret a dleit pe dre intantion hoc’h eus-y great. Dre exempl ne dleit quet en em gontanti d’en em accus da veza lavaret gueier dinoas, mæs ajouti a dleit hac evit en em bompadi oa, pe evit en em excus, pe evit farçal, pe a ratoz-mat evit contesti. Ne dleit quet en em gontanti da gofes ez ouc’h en em impatiantet hac en em chagrinet, pe hoc’h eus comset rust ha dic’hraç un nebeut, lavaret a dleit ive p’evit sujet eo, ha toudememes evit an nemorant-all. Roit da anaout d’ho Confessour ha c’hui a\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/148&oldid=118386 »\nKemmoù diwezhañ degaset d'ar bajenn-mañ d'an 7 Eos 2018, da 13:42.


Ai‘ta! » Ur stourmer deus Ai’ta! barnet e Roazhon d’an 18 a viz Du !\nUr stourmer deus Ai’ta! barnet e Roazhon d’an 18 a viz Du !\nUr stourmer deus Ai’ta ! en em gavo dirak lez-varn galv Roazhon d’an 18 a viz Du. Eno e vo barnet evit bezañ « skritellaouet dafar-hent ». E miz Kerzu 2012 e oa bet barnet ha kondaonet dija, hep n’en dije gellet en em zifenn, da baeañ ouzhpenn 7000 euro evit bezañ staget pegsunioù « E brezhoneg ! » ouzh panelloù gallek Fouesn hag ar Forest-Fouesn (29). Ur varnadenn politik an hini eo, eme ar strollad Ai’ta, ha mantrusoc’h eo c’hoazh pa weler e peseurt stad emañ hor yezh hiziv. Gervel a ra Ai’ta ! an holl Vretoned kar-o-yezh da sevel o mouezh a-enep ar varnadenn-se ha d’en em strollañ niverus dirak Breujoù Breizh e Roazhon adalek 8e30 pa deuio deiz ar prosez.\nPenn-kentañ an afer\nPegsunioù « E brezhoneg ! » a vez implijet gant stourmerien ha mignoned Ai’ta ! abaoe bloavezhioù ‘zo bremañ. Servijout a reont da c’houlenn groñs panelloù brezhonek er vuhez foran. O pegañ seurt pegsunioù ouzh panelloù Fouesn hag ar Forest-Fouesn e oa ar stourmer-se deus Ai’ta ! pa oa bet harzet gant an archerien, e dibenn 2011. Da gentañ, kumun Fouesn he doa kaset dezhañ fakturenn gwalc’hiñ ar panelloù. Deuet e oa neuze ar strollad Ai’ta ! d’ober trouz en ti-kêr evit diskuliañ an afer-se. Asantet en doa Roger Le Goff, maer Fouesn (UMP), da zegemer ar strollad da c’houde. E-kerzh an emvod-se en doa prometet en em gavout gant Ofis Publik ar Brezhoneg evit gwelet penaos kas ar yezh war-raok en e gumun, ha roet en doa da gompren ne glaskfe ket laou ken d’ar stourmer deus Ai’ta ! bet tapet gant an archerien.\nBarnet keit ne oa ket el lez-varn !\nSiwazh ne oa nemet kozh kaozioù a-berzh ar politikour-se, hag eñ brezhoneger a-vihanik war ar marc’had ! E-doug ar bloavezh 2012 ne oa ket bet sinet ar garta « Ya d’ar brezhoneg », hag ouzhpenn-se e oa galvet ar stourmer deus Ai’ta ! dirak lez-varn polis Kemper. Abalamour en doa goulennet e vefe daleet ar prosez, n’en em gavas eno nemet e deroù 2013. Met pa zegouezhas el lez-varn gant tud evit e souten e voe lavaret dezhañ… e oa bet barnet dija, ha kondaonet da baeañ ouzhpenn 7000 euro : 1000 euro a dell-kastiz, 1690,60 euro evit digoll kumun Fouesn, 2439,84 euro evit digoll ar Forest-Fouesn, 574,18 euro evit digoll Kuzul Penn ar Bed, hag, evit ar blijadur, 1500 euro a frejoù justis ! Setu petra ‘zo kaoz en deus divizet Ai’ta ! gervel lez-varn Roazhon evit ma vo advarnet an afer-se.\nTerriñ ar stourm evit ar brezhoneg\nHed-ha-hed ar bloaz-mañ en deus klasket Ai’ta ! adtapout an afer-se dre an diplomatiezh. Da gentañ ez eus bet skrivet d’an holl dilennidi rak an darn vrasañ anezhe ne ouient na bu na ba deus an afer. Goude-se hon eus pouezet evit kejañ deus an dud dilennet e penn ar strollegezhioù hag o doa savet klemm. Un dro wenn eo bet : Roger Le Goff n’en deus ket soñj bezañ lâret bloaz ‘zo e oa achu an afer-se ; gouez Raymond Peres, maer ar Forest-Fouesn, eo tomm e galon ouzh yezh ha sevenadur ar vro, met ne raio mann ebet keit ma ne raio ket ivez maer Fouesn ; ha Pierre Maille, prezidant Kuzul-meur Penn ar Bed (PS) en deus lakaet ac’hanomp souezhet-bras p’en deus lavaret « eo ur priñsip sevel klemm » ha « kredabl e vefe tu ober kalz muioc’h evit ar brezhoneg, met n’eo ket abalamour da se e rimp kement-se ! ». Hag ar sokialour da nac’hout derc’hel kont deus stad bresk ar stourmer tapet en istor-mañ zoken…\nAi’ta ! a fell dezhañ embann war ar groaz pegen direizh eo ar varnadenn bet roet hag emzalc’h mezhus ar bolitikourien-se, forzh peseurt karg pe liv politik a vefe gante. Direizh da gentañ-penn rak ar stourmer tapet ne c’houlenn nemet un dra : ma vo doujet ouzh e yezh er vro e-lec’h m’emañ o chom, ma vo doujet outañ hag ouzh an holl Vretoned… ar pezh a nac’h ober ar stad C’hall, « bro gwirioù Mab-den » hervez kont. Direizhoc’h eo c’hoazh rak ur bern tud a implij pegsunioù evit difenn mennozhioù, e Breizh pe e lec’h all, hep na vefent barnet evel-se. Deomp-ni eo splann hag anat e fell d’ar Stad ober ur skouer ha dre se terriñ ar stourm evit ar brezhoneg douget gant Ai’ta ! ha gant tud all. Gwall direizh eo c’hoazh abalamour n’en deus ket gallet hor stourmer en em zifenn e mod ebet betek-henn.\n“Mignoned ar brezhoneg” : ur gevredigezh skoazell\nUr gevredigezh skoazell ‘zo bet savet, “mignoned Ai’ta!” he anv, ganti ar pal degas ur brud nevez d’ar stourm evit ar brezhoneg.\nDizalc’h eus ar strollad « Ai’ta! », evit pezh a sell ouzh ar gwir eo. Ouzhpenn bezañ ur gevredigezh souten, he deus ivez ar gevredigezh-mañ evel pal ledanaat ar stourm evit ar brezhoneg er vuhez foran, gant tud brudet eus ar gevredigezh keodedel e Breizh.\nJustis evit ar brezhoneg, stourmomp !\nGervel a reomp an holl dud a fell dezhe reiñ un dazont d’hor yezh da sevel a-du gant Ai’ta ! en afer-se, da skrivañ deomp evit kaout muioc’h a ditouroù war ar skoazell a c’hallit reiñ deomp (contact@aita.bzh) ha d’en em strollañ dirak Breujoù Breizh e Roazhon d’al lun 18 a viz Du da 8e30 diouzh ar mintin.\n« Emvod Ai’ta! Treger bep miz e Lannuon\nLez-varn galv Roazhon : ur prosez nerzhus evit hor yezh ! »


Accueil / Lec'h / Breizh / Dazont plasenn Holland vihan : un enklaskadenn etrevroadel\nLa Rédaction 6 January 2017\nD’ar 16 a viz Kerzu eo bet votet gant dilennidi Naoned Meurgêr un enklaskadenn etrevroadel evit treuzfeurmiñ plasenn Holland vihan, ur reper bras a liamm kreizkêr Naoned hag al Liger. Johanna Rolland, maerez Naoned, a soñj dezhi « eo diviz pouezusañ ar respetad ». Kevezañ gwellañ ti-savourien Europa eo pal an enklaskadenn, da lavaret eo lakaat unan anezho da ijinañ dazont ar reper adalek fin 2017.\nHiziv an deiz eo plasenn Holland vihan ur parklec’h divalav a droc’h kreiz-kêr Naoned hag al Liger. « Dreist-ordinal e c’hellfe bezañ al lec’h-mañ ! Un direizhder pa soñjer e diorren kreizkêr Naoned », eme Pierre-Emmanuel Marais, dilennad UDB Naoned. Dre vras e vo lakaet er raktres advarrekadur riblennoù al Liger etre ar Chantenay-izel betek ar c’hanol Sant-Feliz, dre ar c’hae André-Morice ha kae ar Fos, en holl, ul linenn a 4 km da dalvoudekaat evit baleerien a bep seurt. « Kaeoù n’int ket terket, diziraezus a-wechoù, aloubet gant ar c’hirri-tan alies. N’eo ket gwall plijus. Klask a reomp kinnig ur sell a-vras kenstag, evel eo bet graet war Enezenn-Naoned a zo en tu all da Pont Anna-Vreizh. Spi ’meus e vo kinniget un danevell da vat a stag al lec’h-mañ gant istor Kêr Naoned, kêrbenn Breizh », a ouzhpenn Pierre-Emmanuel Marais.\nNeuze, digor eo an traoù hervez Naoned-Meurgêr en ul lakaat marc’had ar sadorn mintin da zerc’hel ha kinnig un diskoulm evit parkañ ar c’hirri-tan dindan an douar. Padout a raio ar chanter hollek un dek vloazezh bennak.


Ur polder e bro Fouenant\nTraezhennoù e-touez ar re gaerañ hag ul lec’h gwarezet ennañ spesadoù laboused e-leizh… Emaoc’h e bro Fouenant, e Kerne. Kemerit un devezh evit gwelet ar Mor Gwenn ha polder Mousterlin. E-pad ar maread touristañ e vez aozet gweladennoù heñchet gant ofis an touristerezh Fouenant.\nTalvout a ra ar boan, evit gwir, mont betek al lec’h naturel-se nepell diouzh Benoded. N’eus ket par dezhañ en Europa. Souezhet e viot gant tres liesseurt ar 120 hektar polder a oa geunioù gwechall, anezho ur marelladur tevennoù, kanolioù, pradeier gleb ha korzegi. Er geunioù e kaver kerc’heized, douryer ha morvrini. Kerzhit da-heul ar valeadenn dizoleiñ a ya 9 km gwenodennoù balizennet gant liv orañjez d’ober anezhi, hag ur gwel kaer ho po war ar polder. Kement-se a vo ur bourmenadenn blijus dindan an amzer.\nUl loc’h liv turkez\nN’ho po nemet mont gant ar wenodenn-aod eus Beg Mousterlin war-zu Benoded evitdizoleiñ ar Mor Gwenn. Plijet e viot hep mar ebet gant ar mor bihan-se ha traezhenn al Leti sko outañ, disrannet diouzh ar mor bras gant un erv traezh gwenn. Traezh gwenn, dour liv turkez… It betek eno pa vez izel ar mor. Ul lec’h eus an dibab evit loc’heta eo.\nMarcel Proust ha Sarah Bernhardt\nGrit un arsav e Beg Meilh. Degaset e vo da soñj deoc’h, gant letioù ha kenkizoù kaer, eus penn kentañ an 20vet kantved, pa oa ar gêr gourankañ vravik-se unan brudet-kaer e-touez re aodoù Breizh, lec’h ma veze gwelet tud anavezet evel Marcel Proust ha Sarah Bernhardt. Chomet eo ar vourc’h gant he stumm brav mod gwechall.\nHa gouzout a raec’h kement-mañ ?\nUr volennad sistr\nM’ho pez digarez da vezañ er vro war-dro hanter miz Gouere, na c’hwitit ket Gouel ar gwez-avaloù e Fouenant. Bep bloaz, e-pad pevar devezh, en em ouestl ar gêr en he fezh d’ar festoù ha da dañva chug-avaloù ha sistr ar vro. Tañvait, c’hwi ivez !


Walter Howell Deverell (1añ a viz Here 1827 e Charlottesville, Virginia – 2 a viz C'hwevrer 1854 e Londrez) a oa un arzour breizhveuriat bet ganet er Stadoù-Unanet, hag a gemeras perzh el luskad rakrafaelour.\nLivadur diwar As You Like It (William Shakespeare) gant Walter Deverell\nGanet e voe Deverell e Charlottesville e Virginia, ha pa oa daou vloaz e tistroas e familh d'ar Rouantelezh-Unanet. Er Royal Academy e studias, hag eno e kejas gant Dante Gabriel Rossetti. Er memes stal-baour e labourjont e 1851. Ar Vreuriezh rakrafaelour a oa bet savet e 1848, ha dindan levezon Rossetti e krogas Deverell da livañ taolennoù rakrafaelour, en ur virout memes tra levezonioù klaseloc'h evel hini Charles Robert Leslie. Gant Deverell e voe dizoloet Elizabeth Siddal, ar plac'h a voe patrom pennañ ha kentañ ar rakrafaelourien. Pa'z eas kuit James Collinson eus ar Vreuriezh e kinnigas Rossetti ma vefe kemeret e plas gant Deverell, met biskoazh ne voe kemeret an diviz.\nLivadur diwar Twelfth Night (William Shakespeare) gant Deverell\nN'en doe ket amzer Deverell da sevel kalz oberennoù : pevar livadur a ziskouezas er Royal Academy a-raok mervel d'an oad a 27 vloaz abalamour da gleñved Bright.\nAdtapet diwar « https://br.wikipedia.org/w/index.php?title=Walter_Deverell&oldid=1825646 »\nDernière modification le 11 Gen 2019, à 17:24\nKemmoù diwezhañ degaset d'ar bajenn-mañ d'an 11 Gen 2019, da 17:24.


Pajenn:Imitation ar Verc’hes Vari.djvu/333 - Wikimammenn\nPajenn:Imitation ar Verc’hes Vari.djvu/333\nlevr iii. chab. xiv.\nE certen momenchou a ferveur e carfac’h beza e creis an idolatret hac ar bayanet evit labourat nos deis d’ho c’honversion. Desirou santel, mæs eb effet.\nClasq a rit a bell ar pes a gavit tost deoc’h.\nPeaurien ha tud clan da soulagi, tud ignrant da instrui, bugale da sevel erves ar religion, domestiqet da zerc’hel en dever, eur barres, un amesegues da rei exempl vad dezo dre œuvrou mad ; chetu eno ar parq e pehini an tad a famill, Doue, a fell dezan e labourfac’h evit e c’hloar.\nHa gallout a rer beza indifferant evit silvidigues an nessa, pa songer en deus Jesus roet evitan e voad hac e vues ?\nMeur a gristen a vezo punisset abalamour ma ho devezo negliget ar vad pehini e zoant capabl da ober.\nPunisset e vezint evit pec’hejou ho nessa pere a allent hac a vige dleet dezo ampech.\nMar carit Doue, va mab, ha guelloc’h e tisquessoc’h dezan jamæs ho carantes eguet na reot о lacât ar re-all d’er c’haret ha d’er binnigua ?\nDoue en deus qen nebeut a servicherien mad ! Roit dezan ar blijadur, non pas ebqen da veza glorifiet ennoc’h, mæs c’hoas da velet e profitit eus an oll moyennou eus ho stad, evit lacât ar re-all d’er glorifia ha d’en henori.\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/333&oldid=110265 »\nKemmoù diwezhañ degaset d'ar bajenn-mañ d'an 9 Kzu 2017, da 00:36.


Obar Dheathain - Wikipedia\nGant ar ger Aberdeen e tegouezher amañ. Evit sterioù all ar ger, gwelit Aberdeen (disheñvelout).\nGwel eus ar porzh hag eus kêr.\nObar Dheathain (Aberdeen e saozneg) eo trede brasañ kêr Bro-Skos hag ur porzh bras war aod Mor an Hanternoz. Pennañ kêr ar petrol en Europa eo Obar Dheathain. Unan eus c'hwec'h keoded Bro-Skos eo ivez hag e 2005 e oa 202 370 a dud o chom enni. Unan eus an 32 "dakad-kuzul" pe "kuzulva" a zo e Bro-Skos eo ivez.\n↑ Ainmean-Àite na h-Alba (AÀA) - Gaelic Place-Names of Scotland\nAdtapet diwar « https://br.wikipedia.org/w/index.php?title=Obar_Dheathain&oldid=1665264 »\nKemmoù diwezhañ degaset d'ar bajenn-mañ d'an 29 Gwe 2015, da 15:39.


Pajenn:Cadoret - Mouez Meneou Kerne, 1912.djvu/11 - Wikimammenn\nPajenn:Cadoret - Mouez Meneou Kerne, 1912.djvu/11\nUnan a vugale Kerne, eur plac’hig yaouank, bet ganti digant Doue donezonou a c’hened, a furnez, a spered, bet ganti, dreist holl, hag en eun doare ijinus, donezon ar varzoniez, a ginnig hirie d’he Mam-Vro eur gurunen goant a zoniou hag a werziou c’houek.\nEvel ma lavaromp uheloc’h, Koulmig Arvor he deus pleet abred hag a zo bet chomet, meur a wech, hep mar da chilaou ar c’hân tener a zav diwar Meneou he bro. C’hoantât he deus goude rei d’ar c’hân eur c’horf, d’ar vouez komzou, evit gallout, evelse, rei lod d’ar re-all en evurusted gouzanvet ganti hec’h-unan. Ha setu perak hon deus hirie, dastumet en eul levrig ar bravan, ar pez a glask pep Kernevad, pep Kernevadez : Mouez o Bro a gresk levenez, Mouez o Bro a zistân poan hag a luskell anken… Setu perak hon deus hirie Mouez Meneou Kerne !\nKalz a chom zouezet e c’hall eur plac’h yaouank sevel evelse danve eul levr. N’eus ket gwall bell c’hoaz eur c’henvreur a lare dirazon : « Penoz eta he deus gallet Filomena Cadoret ober labouriou ken kaer, pa welan ken stank en dro d’in tud pell muioc’h disket ha n’int ket gouest, peurvuian, da zispag an disteran mennoz uhel ? »\nPenoz ? N’eo ket diez displega an dra-ze. Ar pez a laz breman hon bro, ar pez a zifram ac’hanornp diganti, ar pez a lak da wenvi hon c’halonou, ken buezek koulskoude, eo an Divroerez. An aërouant a rê kement a spont d’hon Brizeuk meurbed karet, an eus roudennet breman pep tachen a Vreiz. Kement traouien beuc’hus, kement plenen binvidik, kement koad didrouz, kement lanneg moredet a zo treuzet ha hedet gantan. E c’houistelladennou dipitus hag e drouz-ifern a drubuilh anaon af Re-Goz, a strafilh an evnedigou, a voug mouez an Delen, a spouron an\nAdtapet diwar « https://br.wikisource.org/w/index.php?title=Pajenn:Cadoret_-_Mouez_Meneou_Kerne,_1912.djvu/11&oldid=122789 »\nKemmoù diwezhañ degaset d'ar bajenn-mañ d'an 9 Eos 2018, da 09:10.


Olivier Cousin - Wikipedia\nOlivier Cousin, Miz du 2011\n9 a viz C'hwevrer 1972\nPriz Barzhoniezh Camille Le Mercier d'Erm (2011)\nOlivier Cousin zo ur skrivagner breizhat ganet d'an 9 a viz C'hwevrer 1972 e Lesneven (Penn-ar-Bed) e Breizh.\nRomantour ha daneveller evit kontañ istorioù kenkoulz hag evit stekiñ ouzh buhezioù n'int ket e hini. Gant Les Enchaînés de Landouzan, « une enquête de Jacques de Lottin, chirurgien des armées du Roi », e voulc'h ur c'helc'hiad romantoù polis a c'hoarvez da vare an Azginivelezh.\nBarzh evit santout gwelloc'h ar bed. En e veajoù evel en e Vro-Leon ez eo dre gemer harp war an traoù fetis, ha war draoù izel-izel ar pemdez zoken, e vez oc'h atersiñ war e zeniezh. Marteze ez eo un doare da glask, hep termal, derc'hel ar marv pell pa n'heller e zoñvaat.\nTreizher barzhoniezh war e vlog  en deus kenrenet an torkad : En Bretagne ici et là… 40 lieux 40 auteurs, 2008, embannadurioù Keltia Graphic.\nE 2011 en doa bet ar Priz Barzhoniezh Camille Le Mercier d'Erm digant Unvaniezh Skrivagnerien Breizh gant e varzhaz Sous un ciel sans paupière.\nLes Enchaînés de Landouzan, Liv’ Éditions, 2009\nLes Muets de Trécorbier, Liv’ Éditions, 2005\nL’Ombre des tableaux, Liv’ Éditions, 2003\nFragments du journal d'Orphée suivi de La musique n'adoucit pas les peurs, skeudennaouet gant Violaine Fayolle, embannadurioù Kutkha, 2014\nÉtranges estrans, skeudennaouet gant Jean-Yves André, Les Armoricaines éditions, 2013\n77 poèmes et des poussières, embannadurioù La Part Commune, 2012\nDrôle de bestiaire du dictionnaire, barzhonegoù evit ar vugale skeudennaouet gant Anne Salaün, Editions Label LN, 2011\nRéjouissances d'hiver de A à Z, barzhonegoù skeudennaouet gant Sylvie de Hulster, Les Armoricaines éditions, 2010\nSous un ciel sans paupière, emb. La Part Commune, 2010 (gant tresadennoù Jean-Yves André ha kenskrid gant Marc Le Gros)\nRêves de pierre, barzhonegoù war stampoù Jean-Pierre Blaise, levr arzour 2007 ; embannadur kresket e ti Label LN, 2008\nDrôle de bestiaire de la mer, barzhonegoù evit ar vugale skeudennaouet gant Anne Salaün, Editions Label LN, 2006\nDans nos vies à bascule, embannadurioù Chemin Faisant, 2013\nUne vieille bobine, er barzhaz a-stroll Sur le film du rasoir, embannadurioù Chemin Faisant, 2009 (11 danevell war dem ar sinema e Breizh)\nA Poem Decides / C'est le poème qui décide de Roy Eales, Blackbird-Pawel Editions, 2013, (troidigezh gant Paol Keineg)\nOn A Road To No End / Sur un route sans fin gant Roy Eales, Blackbird-Pawel Editions, 2008\nLec'hienn Olivier Cousin\nOlivier Cousin, treizher barzhoniez war e vlog\nPajenn Olivier Cousin war lec'hienn embannadurioù Liv'éditions\nPajenn Olivier Cousin war lec'hienn embannadurioù Nykta\n(fr) Un notenn lenn gant Denis Heudré diwar-benn ar barzhaz Sous un ciel sans paupière\nAdtapet diwar « https://br.wikipedia.org/w/index.php?title=Olivier_Cousin&oldid=1628468 »\nKemmoù diwezhañ degaset d'ar bajenn-mañ d'an 17 Meu 2015, da 13:03.


Pajenn:Instructioneu santel ar er gurionnéeu principal ag er religion, 1790.djvu/364 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/364\ntér, ha hemb gobér cas a hum gorrigein. Un disposition quen digas é quevir en Eutru-Doué e zou caus ma rér Communioneu péré n’en dint na tuem na yein, ha péré e gondui a nebedigueu d’er Gommunion sacrilege.\nEn Ilis ne gommand d’hé bugalé communiein meid ur uéh ér blæ. Mæs peb-unan e santt assès n’en dai quet erhoalh quemènt-ce. eit rescond d’en intantion en dès bet Jesus-Chrouist é hinstituein er Sacremand ag en Autær. Ur horv hemb é vihuance ne zalh quet peèl én é sàu ; hac un inean hemb hé magadur spirituel ne ouhai quét resistein peèl doh hé enemisèt. Rac-ce er-ré ne hum boéniant quet eit communiein liessoh eit ne ordrén en Ilis, e eèll larèt guet David : Me inean e zou fatiquét ha disséhét, rac ma mès ancoeheit a zaibrein mem bara. Jesus-Chrouist e venace en\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/364&oldid=128919 »


Rae vouklet - Wikipedia\n(Adkaset eus Rae lagadek)\nKevrennad : Chondrichthyes\nUrzhad : Rajiformes\nKerentiad : Rajidae\nGenad : Raja\nAr rae vouklet (liester: raeed bouklet), pe rae lagadek (liester: raeed lagadek), Raja clavata eus hec'h anv skiantel, a zo ur pesk plat, kar d'ar rinkin, hag a vev er meurvor Atlantel hag er mor Kreizdouar.\nEtre 2 ha 4 kg eo he fouez ha war-dro 90 cm he hirder. Gris-gell eo he c'hein ha sklaer he c'hof. Goloet eo he c'horf gant drein e stumm krogoù a zo kaoz eus hec'h anv. Kuzhat a ra e strad ar mor, evel an darn vrasañ eus ar raeed.\nAdtapet diwar « https://br.wikipedia.org/w/index.php?title=Rae_vouklet&oldid=1670280 »\nKemmoù diwezhañ degaset d'ar bajenn-mañ d'an 1 Du 2015, da 10:14.


OSI - Wikipedia\nUr patrom dave evit digoradur ar rouedadoù eo OSI (Open System Interconnection), bet savet e 1984, 10 vloaz war-lec'h ar c'homenad diazez evit rouedadoù an Internet, an TCP/IP (Transfert Control Protocol/Internet Protocol).\nPatrom ERD (Etrekennaskañ Reizhiadoù Digor) eo an anv brezhonek an OSI model.\n1 Perak skoueriakaat\n2 Petra eo an ERD\n3 Ar bolc'hennañ\n4 Ar gwiskadoù\nElfennoù alvezel ha mezoniel a ya da sevel ur rouedad. Rankout a ra ar stlennoù a vez o redek dre funioù ar rouedad dindan stumm iriennoù degouezhout gant ar resever mat ha bezañ deveizet gantañ. Evit kevaraezañ ur c'horvoiñ reizh gant ur rouedad e oe bet ijinet an ERD gant an aozadur ISO.\nPetra eo an ERDAozañ\nDespizañ a ra ar reolad ERD ur patrom 7 gwiskad dezhañ da skoueriekaat an eskemmoù etre ardivinkoù war ur rouedad. Ar patrom-se e vez despizet gantañ an arc'hwelioù staget gant pep gwiskad, a zo evel ur gougorer gwazadurioù evit al live a-us.\nEvit treuzkas stlennoù pe arc'hadoù da live kevatal ur resever e rank un ardivink war ar rouedad sevel un irienn (ur bloc'h roadennoù enni) ha lakaat anezhi da dreuziñ al liveoù a-is pep hini anezhe oc'h ouzhpennañ ur reollin spesadel. Gant an ardivink resever e vez ezvoneget an irienn ha deveizet ar stlennoù pe an arc'hadoù. Implijout a ra al live n al live n — 1 ha pourvez gwazadurioù d'al live n + 1.\nPa vez ul live rouedad o vont da gehentiñ gant e live kevatal e laka ar stlennoù da ziskenn gant al liveoù a-is oc'h ouzhpennañ erlevioù evit live ar resever. Neuze e vo ar roadennoù hag ar reollin eus ul live n o tont da vezañ roadennoù al live n — 1. Ur reollin erlevioù vo savet gant al live diwezhañ-mañ. Ar reollin-se hag ar roadennoù a vo roadennoù al live n — 2.\n« Bolc'hennañ » a reer eus ar mont-en-dro-se – un tammig evel ar matriochki, merc'hodennoù Rusia !\nAr patrom OSI / ERD\nWar skeudenn ar patrom ERD e welit hent ar roadennoù eus un urzhiataer en SUA betek unan all e Breizh. Evel-just e red ar stlennoù eus an ijinenn stadunanat a-dreuz ar patrom ERD betek an ijinenn vreizhat ha, war an-dro, eus an ijinenn vreizhat war-du an ijinenn amerikan a-dreuz an hevelep patrom.\nSetu amañ ar pezh a c'hoarvez e pep gwiskad ERD.\nGwiskad 1 – Alvezel\nDespizañ a ra al live-se an doare da dreuzkas an arhentoù hag ar pezh a dreled anezhe. Tredanel e c'hellont bezañ pe dredanwarellel pe luc'hel. Gant ur gartenn rouedad ha funioù (pe skoroù all) e vez roet lañs d'o skignerezh.\nGwiskad 2 – Ereadoù roadennoù\nTroet e vez gantañ ar roadennoù niverel e arhentoù hag elfennoù 'vez ouzhpennet d'ober un irienn (pe ur pakad 'giz 'vez lâret ivez). Ouzhpennet e vez ur reollin da hennadiñ ar c'haser hag ar paker. E-barzh ar reollin-se e vez kavet ennegoù alvezel o c'hartenn rouedad. Gant al live-se e vez dinoet kudennoù kehentiñ oc'h ober gant ur boneg spesadel anvet CRC.\nGwiskad 3 – Rouedad\nAmañ e vez dibabet an hent-mont gwellañ da dreuzkas ar pakadoù ma vez muioc'h evit unan. Ar routa e vez graet eus an doare-se d'ober.\nGwiskad 4 – Dezougen\nEl live-mañ e vez gwiriet gant ar reizhiad hag-eñ oa tremenet mat an treuzkas etre ar c'haser hag ar resever. Lakaet e vez da dalvezout amañ ur wikefre da wiriekaat soliusted ar c'hehentiñ : ar "mod kennasket" 'vez graet anezhi. Arveret e vez gant ar wikefre-se ur reizhiad kesouen degemer evit ar pakadoù resevet. Ma n'eo ket resevet ar c'hesouen degemer gant ar c'haser a-benn ur lajad, da lâret eo n'eo ket bet resevet mat ar pakad gant ar resever ha n'eo ket bet kaset gantañ d'ar c'haser ar c'hesouen degemer, e vo kaset en-dro ar pakad gant ar c'haser ha evezhiet gantañ ha ne vefe ket pad ar c'has hiroc'h evit div wech pad mont-dont ar c'has. An ACK (Acknowledge) 'vez anvet ar c'hesouen degemer. Un arhent all, an NAK (Negative Acknowlegment), a vez kaset gant ar resever mac'h eo faziek ar stlennoù resevet.\nGwiskad 5 – Estez\nMerañ a ra al live-se azloc'hañ ar c'hehentiñ pa zeu un darvoud. Ober a ra gant poentoù goubredañ da warediñ kemperzh ar c'hehentiñ. Kevaraezañ a ra ar gwarediñ-se da loc'hañ en-dro ar c'hehentiñ adalek an darvoud. Al live-se eo 'ni a ver ar c'hennaskañ ouzh ul loaz war un rouedad.\nGwiskad 6 – Erouezañ\nStummañ ar roadennoù eo pal al live-se oc'h heuliañ an arventennoù etrebroadel (mentrezhioù a-bep seurt evel da skouer an areg HTML). Merañ a ra ouzhpenn an ennodiñ-disnodiñ (anavioù, gerioù tremen) hag ar gwaegañ-diswaegañ.\nGwiskad 7 – Arloañ\nAr c'hetal kehentiñ gant an arveriad eo. Ur meziant spesadel a c'hell bezañ pe arc'hadoù eus ur reizhiad korvoiñ. Meret e vez gant al live-se ivez ar c'hehentiñ etre an arloadoù evel ar posteloù, an treuzkas teulioù ha kement zo... An arloadoù a c'hell bezañ gwazadurioù evel da skouer FTP, SNMP, SMTP hag all.\n↑ Guy Étienne, Geriadur ar stlenneg, Preder, 1995 (ISBN 978-2-9013-8314-7).\nAdtapet diwar « https://br.wikipedia.org/w/index.php?title=OSI&oldid=1976305 »\nDernière modification le 6 Meu 2022, à 10:33


Petra eo ar Bizh?\nPenaos ez a en-dro?\nE pelec’h kavout bilhiji Bizh?\nE pelec’h dispign ar Bizh?\nKemer a ran perzh!\nEmezelañ a ran – Bevezer\nGoulenn emzellañ d’ar Bizh\nEmezelañ a ran – Pourchaser\nReoliadur diabarzh kevredigezh MLK-Gwened\nReoliadur nevez, gwiriekaet d’ar 27/11/2017.\nKemmet e doug an emvod-meur bonreizhañ d’an 11 a viz Kerzu 2017.\nKemmet d’an 22/01/2018\nKemmet d’an 19/02/2020.\nPal ar reoliadur diabarzh-mañ a zo resisaat doare mont en-dro ar gevredigezh MLK-Gwened, evel displeget er reizhennoù. Lavarout a ra ivez penaos tizhout rouedad ar Bizh, kaout hag implij ar moneiz.\nKaset eo d’an holl izili.\n1. Pennaennoù a-vras\nAnv Moneiz Lec’hel Klokaat Keodedel Morbihan Tolpad Gwened a zo ar Bizh.\nMeret eo gant ar gevredigezh MLK-Gwened.\nPep ezel kevredigezh MLK-Gwened a asant d’ar reolennoù-mañ.\nEvit klotañ rik gant ar reolennoù e-talvoud, n’eus nemet izili ar gevredigezh a c’hell implij ar Bizh:\nAr bevezerion oberiant a zo preveziaded a fell dezho implij ar moneiz lec’hel. Eskemm a reont euroioù e Bizhoù er stalioù-eskemm.\nAr pourchaserion a zo tud pe tudelezhioù a asant bezañ paeet e Bizh : kenwerzhioù, labouradegoù, dornwezhourion, frankvicherion, kenderc’herion, kevredigezhioù, strollegezhioù tiriadel, h.a.\n1.2. Ezeladur ar bevezerion/bevezerezed oberiant\nTu ‘zo emezelañ er stalioù-eskemm pe e sez ar gevredigezh.\nPep bevezer.ez a resev ur gartenn-ezel ur wech leuniet ar gartenn-emezelañ. Padelezh an ezeladur a zo divevenn.\nLive ar skodenn a zo dieub.\nKaset ‘vez bep bloaz ur galv-ezeladur da bep bevezour.ez, en doare da gadarnaat pe da freuzañ e/hec’h ezeladur ha da baeañ e/he skodenn.\n1.3. Gratadur hag ezeladur ar pourchaserion/pourchaserezed, estreget ar strollegezhioù tiriadel\nAr Bizh a zo ur benveg prederiañ hag adheñchañ ar pleustroù armerzhel. Ur benveg evit adlec’hiañ an armerzh ivez, dre ma rank bezañ implijet etre pourchaserion liammet en ur rouedad en hevelep tiriad. Ar pal a zo skorañ ar pourchaserion da vont war-zu pleustroù tostoc’h eus karta ar gevredigezh MLK-Gwened.\nEvit emezellañ, ar pourchaserion a ranko bezañ grataet gant ar c’hengor “degemer ar pourchaserion”. Goude bezañ graet ar goulenn ha leuniet an teuliad “goulenn degemer ar pourchaserion”.\nAr c’hengor “degemer ar pourchaserion” en em vod d’an nebeutañ ur wech ar miz evit studiañ ar goulennoù-se. Eñ eo a zibab pe a nac’h anezho; ar c’hengor a c’hell resev ar pourchaserion.\nGrataet e vez ur pourchaser evit 3 bloaz. Nevezaet e c’hell bezañ.\nPep pourchaser.ez grataet a resev e gartenn/he c’hartenn ezel. Padelezh an ezeladur a zo divevenn.\nAr bloavezh kentañ ar pourchaser a bez 20€ (betek 2 Implijad Leun Amzer); 60€ (etre 4 ha 10 ILA); 120€ (ouzhpenn 10 ILA). N’eus ket a vizoù dastroadur ar bloavezh-se.\nAr bloavezhioù da heul ar pourchaser.ez a c’hell dibab :\npe adneveziñ ar skodenn vloaz hervez an hevelep reolenn, ha ne vo ket a vizoù dastroadur\npe nac’h en ober hag e vo kontet 5% mizoù dastroadur a live ar skodenn.\n1.4. Kevrat hag emezeladur ar strollegezhioù\nUr gevrat a vo sinet gant pep strollegezh a fello dezhi emezelañ.\nAr gevrat a resisao an ezeladur, ar skodenn ha doare implij ar Bizh.\nAr skodenn bloaz a zo hervez niver annezidi an tiriad : 60€ (betek 2000 annezad.ez), 120€ (etre 2001 ha 5000 annezad.ez), 240€ (a-us da 5000 annezad.ez).\n1.5. Sav ar skodenn\nSav ar skodenn a gemm hervez staelad pep hini\nbevezerion oberiant: 10 € dre familh, pe skodenn kengret;\npourchaserion: 20€ (betek 2 Implijad Leun Amzer); 60€ (etre 4 ha 10 ILA); 120€ (ouzhpenn 10 ILA);\nstrollegezhioù tiriadel: 60€ (betek 2000 annezad); 120€ (etre 2000 ha 5000 annezad); 240€ (a-us da 5000 annezad).\n2. Reolennoù mont en-dro ar moneiz\n2.1. Implij boas ar moneiz\nAr Bizh a zo un tiked-eskemm degemeret evit paeañ madoù pe gwazadoù. Talvoudegezh an tikedoù paper a zo: 0,5 – 1 – 3 – 5 – 10 – 20 Bizh. Eskemmet e vez gant euroioù; un euro a dalvez ur Bizh.\nEvit eskemm euroioù e Bizh eo ret bezañ ezel euz Kevredigezh MLK-Gwened ha mont en ur stal-eskemm. E-keñver jederezh ha diskleriadurioù an telloù ha kevredadel, ar pourchaserion a ziskler hepken euroioù: ar Bizh a zo un doare paeañ, evel ur chekenn, un tiked-pred, ur chekenn-vakañsoù, h.a. Jederezh, kef, TVA, telloù, pep tra ‘zo heñvel.\nUr pourchaser a c’hell bevennañ implij ar Bizh evit kenderc’hoù-‘zo pe ul live termenet.\nEvit un taladur e Bizh, ar moneiz a vez rentet e Bizh hepken.\n2.2. Dastroadur en euroioù\nEvit ar preveziaded ar Bizh ne c’hell ket bezañ dastroet en euroioù.\nEvit ar pourchaserion, ar Bizh a c’hell bezañ dastroet en euroioù. Mizoù a c’hell bezañ jedet (cf.§1.3). Evelato arabat disoñjal pal ar gevredigezh: lakaat amredañ ar Bizh ; an dastroadur ne c’hell bezañ nemet an diskoulm diwezhañ. Eleze e vo heñchet ar pourchaserion da gavout pourvezerion lec’hel, en doare da implij ar Bizhoù o devo bet, kentoc’h eget dastreiñ anezho. Ma sav ur gudenn, ar gevredigezh a glasko diskoulmoù all eget an dastroadur.\nDastroadur ar Bizhoù en euroioù a vo graet gant izili ar gevredigezh e-karg eus al labour-se.\nNe vo ket a vatadenn, da lavarout eo reiñ muioc’h a vizhoù eget a euroioù (21 Bizh evit 20 € da skouer).\nAn teuzadur arveret gant un toullad moneizoù lec’hel all, n’eus ket anezhañ: ar Bizh ne goll ket a dalvoudegezh gant an amzer.\n2.5. Font gwaranterezh\nEvit klotañ rik gant ar reolennoù e-talvoud, an euroioù bet eskemmet e Bizhoù a vo miret war ur gont er bank, a yelo d’ober ar font gwaranterezh. Ar font gwaranterezh-se a vo fiziet en un diazezadur arc’hantel kengret ha divezel : an NEF (Armerzh Nevez Breurel). Talvezout a ra da warantiñ e c’hell, atav, pep Bizh bezañ dastroet en euro.\nAr gevredigezh MLK-Gwened a grouo “stalioù-eskemm”, evit ma vefe tu eskemm euroioù e Bizhoù (1€ = 1 Bizh).\nAr stal-eskemm a zo engwiriet da resev emezeladur ar preveziaded ha da reiñ dezho o gartenn-ezel.\nAr stalioù-eskemm a zo meret gant ar gevredigezh he unan pe gant ur pourchaser.\nUr pourchaser a c’hell bezañ grataet evel resever Bizhoù, hag evel stal-eskemm.\nUr pourchaser a asant merañ ur stal-eskemm a zo dibabet hervez an aester da vont di : lec’h en tiriad, eurioù digor…\nAr pourchasser a zalc’ho ur marilh eus an eskemmoù ( teul pourvezet gant ar gevredigezh en doare da heuliañ roudoù an holl gwezhiadennoù eskemm).\nEvit pep treuzgread, ar stal-eskemm a ranko goulenn start ar gartenn-ezel.\n3. Reolennoù mont en-dro ar gevredigezh\n3.1.1. AN EMVOD MEUR\nHervez mellad 8 reizhennoù ar gevredigezh, an emvod meur a anv en e c’hreiz izili ar c’huzul-buhezerezh.\nAn emvod meur ordinal en em vod d’an nebeutañ 1 wech ar bloaz, da heul kengalv ar c’huzul-buhezerezh. An holl a c’hell kemer perzh en emvod met n’eus nemet an izili paeet o skodenn ganto a c’hell kemer perzh en divizadoù.\nAn izili a vez kengalvet evel-hen : ur bedadenn dre bostel ‘vez kaset 15 devezh en a-raok d’an nebeutañ.\nDivizet eo an deizroll gant ar c’huzul-buhezegezh.\nAn emvod en em guzul war krafoù an deizroll hag a vreuta diwar-benn goulennoù liesseurt, mar bez.\nAn divizoù dre asant a vo kavet gwell. En diouer e vo mouezhiet dre sav-dorn pe dre baperennoù-kuzh.\n3.1.2. AR C’HUZUL-BUHEZEGEZH\nAr c’huzul-buhezegezh a ver hag a ra an holl divizoù ret, kempoell gant dibaboù an emvod-meur.\nEmvodoù ar c’huzul-buhezegezh a zo digor d’an holl izili met n’eus nemet izili ar c’huzul-buhezegezh paeet o skodenn ganto a c’hell kemer perzh en divizadoù.\nEvit kas da benn he gefridi, ar c’huzul-buhezegezh a zesez kengorioù dodennel.\n3.1.3. AR C’HENGORIOÙ\nE pep kengor ez eus, d’an nebeutañ, un ezel eus ar c’huzul-buhezegezh. En em vodañ a ra ken alies m’eo ret hag e rent kont eus e labour d’ar c’huzul-buhezegezh.\n3.1.4. AR BODADOÙ\nPal ar bodadoù a zo prederiañ, eskemm hag ober kinnigoù.\nPep bodad a vod izili boutin o mennozioù hag o arverioù evit breutaat, eskemm skiant prenet.\nEskemm a raer er bodad, gant bodadoù-all ha gant ar c’huzul-buhezegezh.\nAr bodadoù a c’hell bezañ krouet gant an izili dedennet hag heñchet gant ar gevredigezh, da skouer:\nPep bodad a anv d’an nebeutañ un dileuriad karget d’ober al liamm gant ar c’huzul-buhezegezh.\nPep bodad a ziviz penaos en em zibab evit bezañ liammet eus tiriad ar Bizh. Gallout a ra, da skouer, krouiñ strolladoù lec’hel, envel kehenterien lec’hel, h.a.\n3.2. Yezhoù ar gevredigezh\nAr gevredigezh a arver ar galleg hag ar brezhoneg. An holl teuliadoù a zo skrivet en div yezh.\n3.3. Darempredoù diavaezh (loazioù stlennegel h.a.)\nAr gevredigezh MLK-Gwened a ginnig lakaat e pleustr kempoell he zivezoniezh: doujañ d’an Natur ha d’an Den.\nEvit en ober :\ne labour dreist holl gant embregerezhioù lec’hel;\narverañ a ra meziantoù dieub ha gwazadurioù doujus eus ar vuhez prevezh;\nne implij titouroù he izili hag o oberioù nemet e-diabarzh ha da heul palioù ar gevredigezh.\n3.4. Kemm ar reoliadur diabarzh\nAr reoliadur diabarzh a c’hello bezañ kresket pe kemmet hervez kinnigoù ar c’huzul-buhezegezh, an izili, ar c’hengorioù, pe ar bodadoù. Ar c’hemmoù-se a ranko bezañ gwiriekaet en emvod-meur.\nEvel skrivet e mellad 10 ar reizhennoù, un ezel ne heulfe ket talvoudoù divezel ar c’harta, ar reizhennoù pe ar reoliadur diabarzh, a c’hell bezañ ezrollet. An ezrolladur a zo divizet gant ar c’huzul-buhezegezh, ur wech klevet displegadennoù an ezel e-kont. Kadarnaet eo an ezrolladur dre ul lizher displegus erbedet gant skrid degemer.


Pajenn:Imitation ar Verc’hes Vari.djvu/78 - Wikimammenn\nPajenn:Imitation ar Verc’hes Vari.djvu/78\ndign eus e sclêrigen dre ar pratiq eus ar vertuz, hac o tec’het dioc’h pep occasion a bec’het, evel ma zeo ; ren amourusdet, beza alies e antretienou familier ha peurvuya libertin gant tud a eur sex control, goazet gant merc’het. Beza e zeus tadou ha mamou qen antetet ha qen dallet gant ar c’his milliguet da gass ar plac’het yaouanq d’ar guêr eus ar pardoniou, eus ar foariou, ne reont van eus an avizou mad a ro dezo ho phersonet pe ho c’honfessoret var ar poënt-ma. Na fell qet dezo anaout e ve danger a zongezonou, a zezirou, a zellou, a vil gest fall control d’ar vertuz santel, ebars er c’hauzeeres-se, er c’hrog-daouarn, er voasqerez daouarn-se, er poqou-se, pere a so qen ordinal etre an dud yaouanq direol ha dives eus an amzer-ma.\nTadou ha mamou, pere a bermet an traou se gant ho pugale dre respet humen, defaut doujanç aoualac’h evit an Autrou-Doue, ne barlantit qet eus an traou-se er gonfession : receo a rit an absolven o trompla ho confessour, hac ober a rit qen alies a sacrilech evel a absolven a recevit, evel a gommunion a rit eb discleria er gonfession al lachete marvel-se oc’h eus da zifen an antretienou-se ous ho pugale.\nHo pugale a guemer ho c’hrê bac en em obstin da veva er vouillen eus an impurete betec ma en em bresantont en ilis da ze-\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/78&oldid=110825 »


Aet eo Paol Kalvez da Anaon - Ar Gedour\nAccueil>Actualités / Keleier>Nécrologie>Aet eo Paol Kalvez da Anaon\nErwan Kermorvant 31 juillet 2021\tRéagissez et donnez votre avis ! 219 Vues\nD’an 29 a viz Gouere eo aet Paol Kalvez da Anaon. 97 vloaz e oa. Merour KEAV eo bet e-pad 30 vloaz ; kendiazezer SADED, SKOL AN EMSAV ha KRISTENION BREIZH eo bet ivez.\nGanet e voe e Lokournan e 1924, e vamm a oa o terc’hel meur a stal er vourc’h hag e dad a oa mañsoner eus e vicher. Desavet eo bet e brezhoneg betek an oad a 13 vloaz.\nMont a reas da studiañ al latin, al lennegezh, an douenoniezh hag ar brederouriezh e skolioù kristen, e Bro-Okitania hag e Bro-Dunizia. Fellout a rae dezhañ mont da visioner. Soudardet eo bet e 1943 betek 1945. Daoust dezhañ klask bout misioner ha beleg, e voe nac’het dezhañ hag e tistroas el Lu e-men e teuas da vout kontaouer hag is-ofisour. En em staliañ a reas e Roazhon. Tad eo da zaou vugel en deus desavet e brezhoneg.\nPaol Kalvez & Yann Talbot (Photo Christian Jo Giraudon 2001)\nE 2007, Paol Kalvez en deus skrivet ul levr : Kambr ar stered, embannet gant an ti-embann Mouladurioù Hor Yezh. Ennañ e kaver un c’hendiviz gant Malo Bouessel du Bourg a-zivout red e vuhez en tu all da pevar-ugent vloaz hag e gejadennoù gant tud ‘zo evel Lanza del Vasto da skouer .\nE 2015 ez eo embannet e droidigezh eus ar c’helc’hlizher « Lumen Fidei » skrivet gant ar pab Frañsez, troet « Sklêrijenn ar Feiz kristen » gantañ.\nE obidoù a vo lidet e Orvez dimeurzh 3 a viz Eost, da 2eur g.m.\nLenn ivez war lec’hienn KEAV diwar-benn e vuhez\n1 – Gw. ar pennad Paol Kalvez war load KEAV : Paol Kalvez\n2 -↑ Load Emglev an Tiegezhioù\n3 -↑ Ur vurutelladenn amañ : Kambr ar stered, Paol kalvez (2007)\n4 -↑ Gw. ar pennad Lumen Fidei e brezhoneg war load Ar Gedour Mag (galleg)\nTestenn tennet eus Wikipedia\nMots-clésbrezhoneg e brezhoneg paol kalvez


Neon (pesk) - Wikipedia\nUrzhad : Characiformes\nKerentiad : Characidae\nGenad : Paracheirodon\nParacheirodon simulans : neon gwer\nParacheirodon axelrodi : kardinal\nUr pesk dour dous eus kerentiad ar Characidae eo an neon (Paracheirodon innesi). E gavout a reer e doureier du war harzoù Kolombia, Brazil ha Perou, er Rio Putumayo dreist-holl. 95% eus ar re a gaver er c'henwerzh a zeu eus magerezhioù, avat. Unan eus ar pesked akwariom boutinañ eo.\nPesked bihan eo an neoned (dezho war dro 4 cm). Ruz-skedus eo lodenn a-dreñv o c'horf hag ul linenn c'hlas-glizin a red eus al lost betek ar penn. Un tammig brasoc'h eget ar pared eo ar parezed.\nEvel ar paracheirodoned arall e vev an neoned e doureier du ha trenk (PH 5,5 - 6,0) daoust ma c'hellont bevañ e doureier bazek (betek Ph 8.0°). Plijout a ra dezhañ ur wrez etre 20 °C ha 23° C. Aliet e vez da silañ an dour dre daouarc'h ma fell d'an unan e virout e-barzh un akwariom. Evel an holl Characidae en-deus ezhomm eus kalz oksigen.\nUr strud stank ha cheñchamantoù dour a-blaen zo pouezus ma fell deoc'h mirout neoned. Dek bloavezh a c'hellont bevañ en un akwariom.\nA voudennoù e vev ar pesk peoc'hek-se. E virout a c'heller gant darn vrasañ ar pesked bihan. Gwelloc'h eo diwall a virout anezhañ gant pesked brasoc'h egetañ hag a c'hellfe e zebriñ pe e spontañ.\nDiaes eo da c'houennañ e-barzh an akwariom rak ezhomm en deus un dour dous-kenañ (1 - 2 KH, Ph 5,2 - 5,8) hag ur wrez war-dro 24 °C. Dozviñ a ra er strud, e lec'hioù teñvaloc'h ar stêr (pe an akwariom). Kizidik-kenañ eo ar vioù hag ar munus ouzh ar gouloù.\nListenn pesked akwariom\n(fr)An neon war Aquabase.org\nAdtapet diwar « https://br.wikipedia.org/w/index.php?title=Neon_(pesk)&oldid=1470565 »


Trolls de Troy — Wikipedia\nTrolls de Troy zo un heuliad bannoù-treset faltazi harozus.\nSenario : Arleston Scotch\nTresadennoù : Jean-Louis Mourier\nLivioù : Claude Guth, Yves Lencot\n1 Gweled en holl\nGweled en holl[kemmañ | kemmañ ar vammenn]\nPoblet eo Troy gant tud, trolled ha krouadurioù euzhus pe euzhusoc’h.\nTost an holl dud ’neus ur galloud hud : lakaat ar blev da hiraat, lakaat an dent da gouezhañ, teuziñ ar metalioù, kerzhet war an dour...\nKrouadurioù gouez eo an Drolled da gont an dud, sevenet-tre int 'vat d'o c'hont dezhe o-unan. Chaseal a reont tost kement a dremen war-hed o zaol. Kreñv-hardi a-gorf, ne zoujont ket nemeur dra, nemet an dour a c'hallfe - daonet e vo ! - gwalc'hiñ anezhe.\nTetram zo un troll ha ’neus advugelet ur plac’h-den, Waha, ur rouezenn ! En peoc’h e vevont en o bilajenn betek an deiz ma teu un tropellad chaseerion trolled da aloubiñ anezhe ha lakaat anezhe dindan gazel-ge. N’hallont ket en em sevel neuze.\nTetram hag e verc’h, ha na oant ket eno pa oa arruet ar gwall reuz-mañ, ac’h a war-glask an tu da dennañ o c’hompagnuned deus dindan gazel-ge ha dieubiñ anezhe.\nLevr 1 : Histoires Trolles (1997)\nLevr 2 : Le Scalp du vénérable (1998)\nLevr 3 : Comme un vol de pétaures (1999)\nLevr 4 : Le Feu Occulte (2000)\nLevr 5 : Les maléfices de la Thaumaturge (2001)\nLevr 6 : Trolls dans la brume (2002)\nLevr 7 : Plume de sage (2004)\nLevr 8 : Rock'n troll attitude (2005)\nEmbanner[kemmañ | kemmañ ar vammenn]\nSoleil Productions : Levrioù 1 da 8 (embannadur kentañ al levrioù 1 da 8).\nAdtapet diwar « https://br.wikipedia.org/w/index.php?title=Trolls_de_Troy&oldid=1793773 »\nKemmoù diwezhañ degaset d'ar bajenn-mañ d'an 8 Mae 2018, da 08:23.


Pajenn:Sales - Introduction d’ar Vuez devot.djvu/99 - Wikimammenn\nPajenn:Sales - Introduction d’ar Vuez devot.djvu/99\ngouelet ho calon ha diabarz ho speret, pe da hini e servich e bresanç divin da vuez ha da ene, o veza eno evel ar galon eus ho calon hac ar speret eus ho speret : rac ec’his ma en em guet hoc’h ene e quement corn so eus ho corf, o veza scuillet dreizàn oll, ha ma ra cousgoude e demeuranç particulier en ho calon ; dememes Doue peguement bennâc ma zeo presant da bep-tra, a so cousgoude presant d’ho speret en ur fæçon particulier ha special ; abalamour da se oa er galve David, Doue va c’halon, hac e lavarre Sant Paul, penaus e vevomp e Doue, e flachomp e Doue hac emaomp e Doue. O consideri eta ar viryonez-mâ, ec’h excitot en ho calon ur reveranç vras en andret Doue, pehini a so quer presant deoc’h.\nAn drede moyen d’en em lacat e presanç Doue, eo consideri hor Salver pehini en e humanite sacr a sell eus an Eê ouz quement den a so er bed, mæs particulieramant ouz ar Gristenyen, pere eo e vugale, ispicial ouz ar re a so en oræson, peveus a re e remerq an actionou hac ar gomportamant. Ne de quet un imagination simpl eo an dra-mâ, ur viryonez pur eo : rac peguement bennac n’er guelomp quet, cousgoude hor c’honsider ac’hano. Sant Stephan er guelas evelse pa oue Merzeryet : en hevelep-fæçon ma c’hellomp ervat lavaret gant ar Scritur ; chetu èn aont adren ar vuraill o sellet dre ar prenes-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/99&oldid=118364 »\nKemmoù diwezhañ degaset d'ar bajenn-mañ d'an 7 Eos 2018, da 13:30.


Llanbedr Pont Steffan - Wikipedia\nMeur a Llanbedr all zo e Kembre.\nLlanbedr Pont Steffan (Llambed e kembraeg komzet, Lampeter e saozneg) zo ur gêr hag ur gumuniezh eus Ceredigion, e Kembre. Emañ e kember ar stêr Teifi hag ar stêr Dulas.\nE 2011 e save poblañs Llanbedr da 2 970 den, ha 1 346 anezho a oa kembraegerien (46,9%). Daoust ma n'eo ket bras ar gêr, ez eus ur skol-veur enni, an hini vihanañ e Kembre hag e Breizh-Veur. Er skol-veur ez eus war-dro 1000 studier, da laka poblañs kêr da greskiñ un tamm mat. E skol-veur Llanbedr e vez aozet bep hañv ur staj hir da zeskiñ kembraeg.\nLec'hienn an ti-kêr (cy) (en)\nAdtapet diwar « https://br.wikipedia.org/w/index.php?title=Llanbedr_Pont_Steffan&oldid=1658963 »\nKemmoù diwezhañ degaset d'ar bajenn-mañ d'an 27 Eos 2015, da 10:20.


Brignogan (distaget [briˈɲoːɡãn]) a oa ur gumun eus Bro-Leon e kanton Lesneven, e departamant Penn-ar-Bed, e gwalarn Breizh.\n40 gwaz eus Brignogan a gollas o buhez abalamour d'ar brezel.\nD'an 18 a viz Kerzu 1941 e kouezhas un nijerez Hurricane II kodet NV-? eus ar 44th Squadron eus ar Royal Air Force (aerlu ar Rouantelezh-Unanet) e Brignogan; mervel a reas he levier, douaret eo e bered ar gumun.\nMonumant ar re varv, luc'hskeudenn.\nMervel a rejont e-pad an Eil Brezel Bed, an nijour d'an 8 a viz Kerzu 1941 pa gouezhas e garr-nij (Hurricane II marilhet Z51551 ha kodet NV-?) e Brignogan, ar vartoloded d'an 28 a viz Ebrel 1944, pa voe kaset o bag, an destroyer HMCS Athabaskan, d'ar strad gant an tarzher alaman Elbing T-24,.\nAdtapet diwar « https://br.wikipedia.org/w/index.php?title=Brignogan&oldid=1989826 »\nKemmoù diwezhañ degaset d'ar bajenn-mañ d'an 1 Mae 2022, da 09:10.


Ur pennad Lasagne zo ivez.\nAl lasagne al forno, pe lasagne er forn (eus an anv italianek lasagna, anv-unan, lasagne el liester), a zo ur meuz toazennoù, anvet lasagne, gant kig ha lipig tomatez ha fourmaj, gwiskad ha gwiskad, an eil war-benn egile, a-orin eus Bologna en Italia.\nUr pladad lasagne.\n3 Doareoù all d'ar meuz\n4 Broioù all\nDont a ra ar ger italianek lasagna eus ar gregach λάσανα / lásana, hag a dalv kement ha « trebez ». Kemeret e voe an anv gant ar Romaned a rae an anv-se eus ur seurt kaoter, al lasanum. Diwar-se e voe graet an anv eus ul lestr ma veze lakaet al lasagne da boazhat. Bremañ eo an anv roet d'ar meuz.\nE Henroma e veze graet lasana pe lasanum meneget el levr De re coquinaria gant Marcus Gavius Apicius\nDoareoù all d'ar meuzAozañ\nLasagne a vez graet ivez gant pesked ha legumaj e-lec'h kig. Lasagne glas (lasagne verdi en italianeg) zo toazennoù gant pinochez.\nEn Venezuela eo anvet pasticho, eus an anv italianek pasticcio di lasagne, un anv all roet d'ar meuz en Italia.\nAdtapet diwar « https://br.wikipedia.org/w/index.php?title=Lasagne_al_forno&oldid=1850986 »\nDernière modification le 4 Her 2019, à 15:31\nKemmoù diwezhañ degaset d'ar bajenn-mañ d'an 4 Her 2019, da 15:31.


Keleier ar 17 a viz C'hwevrer | L'info du jour en langue bretonne\nmardi 17 février 2015 à 20:30 Par Pauline Kerscaven, France Bleu Breizh Izel\nHiziv e vez lakaet ar gomz ganeomp war implij ar skrid-lezenn 49.3 evit lezenn Macron ha deus dilennadegoù ar c'huzul departamant. Disoloit servij degemer nevez lezioù-barn Brest ha Montroulez. Ha tañvit bara an Ened !\nBara an Ened a vez fardet da vare Meurlarjez. - DR\nImplij ar skrid-lezenn 49.3 evit lezenn Macron\nAr skrid-lezenn 49.3 deus ar vonreizh a zo bet implijet dimeurzh gant ar gouarnamant.N'hallo ket an deputed votiñ evit ar raktres-lezenn Macron, nemet ma dremen ar mennad disfiz ha ma vez skarzet ar gouarnamant. Sur a-walac'h e vo kinniget ar mennad-se gant an UMP dimerc'her.\nE kambr an deputeed oa hiziv Jean-Luc Bleunven, kannad PS Brest ar maezhioù.\n6e15 49.3 / Bleunven SON\nDa betra servij ar C'huzul-meur ?\nDimerc'her, a-hed ar mintinvez e vezo lakaet ar gomz war France Bleu Breizh Izel war dilennadegoù ar c'huzul departamant...D'an 22 ha d'an29 a viz Meurzh omp galvet da vont da votiñ evit dilennidi ar c'huzul meur.Lavaret oa bet gant ar gouarnamant ne vefe ket ken deus ar c'huzul-meur. 'Benn ar fin, e vo cheñchet un tammig : vo ket lavaret conseil général ken met conseil départemental.\nMet da betra servij ar c'huzul-se ? Selaouit respont François Mark, kuzulier departamant (PS) ha senedour.\n6e15 KD / François Mark\nUr servij degemer nevez e lezioù-barn Brest ha Montroulez\nAbaoe penn kentañ ar miz, neus nemet ur servij degemer e lezioù-barn Brest ha Montroulez. Ar Sauj eo e anv : Service d'accueil unique du justiciable. Ma glaskoc'h titouroù e lez-varn ensav pe e lez-varn an aferioù micher, e vo respontet deoc'h ha ne voc'h ket rediet da vont betek al lez-varn ensav meur.\n8e15 Lez-varn PAKET\nTañvit bara an Ened !\nAbaoe bloavechoù ha bloavechoù, da vare an Ened, e vez fardet ur c'houign ispisial e su Penn-ar-Bed : bara an Ened. Kenderc'hel a ra un neubeud baraerien da boazañ ar c'houign-se. Evel e Kemper, e ti ar vreudeur Gueguen .\nSelaouit reportaj Pauline Kerscaven hag Anne Treguer.\n7e15 Kouign PAKET


Pajenn:Le Gonidec - Bibl Santel pe Levr ar Skritur Sakr, eil levr.djvu/106 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/106\na zigasaz adarré ar vévellou hag ar mitisen hô dôa kaset-kuît, hag hî dieûb, hag hô lékéaz adarré da vévellou ha da vitisien.\n12. Hag ar gér-man̄ a zeûaz da Jérémias diouc’h ann Aotrou, ô lavarout :\n13. Ével-henn é lavar ann Aotrou, Doué Israel : Mé em eûz gréat kévrédigez gan̄d hô tadou, enn deiz é péhini em eûz hô digaset eûz a zouar ann Éjipt, eûz a dî ar sklavérez, ô lavarout :\n14. A-benn seiz vloaz, kaset pép-hini hé vreûr Hébréad, a vézô bét gwerzet d’ézhan̄ : goudé m’en dévézô servichet anézhan̄ a-héd c’houec’h vloaz, kaset anézhan̄ kuît, hag hén̄ dieûb. Hôgen hô tadou n’hô deûz két va zélaouet, ha n’hô deûz ket dinaouet hô diskouarn.\n15. Ha c’houi a oa trôet hiriô étrézég enn-oun, hag hô pôa gréat ar péz a oa reiz dirâk va daoulagad, oc’h embanna pénaoz pép-hini a zieûbché hé viñoun ; ha c’houi hoc’h eûz gréat ann unvaniez-zé dira-z-oun, enn tî war béhini é c’halveur va hanô.\n16. Hôgen c’houi a zô distrôet, hag hoc’h eûz saotret va hanô, ô tigas adarré pép-hini hé vével hag hé vatez, hô pôa kaset-kuît, hag hî dieûb hag enn hô béli hô-unan ; hag hoc’h eûz hô lékéat adarré da vévellou ha da vitisien.\n17. Râk-sé ével-henn é lavar ann Aotrou : N’hoc’h eûz két va zélaouet, évit rei ann dieûb pép-hini d’hé vreûr, ha pép-hini d’hé viñoun : chétu mé a embann ann dieûb d’é-hoc’h, émé ann Aotrou, étrézég ar vosen, hag étrézég ann naounégez ; hag é rôinn ac’hanoc’h da géflusk dré holl rouan̄télésiou ann douar.\n18. Ha mé a rôiô ann dûd hô deûz torret va c’hévrédigez, péré n’hô deûz két miret gériou ar gévrédigez hô deûz gréat dira-z-oun, goudé béza tréménet étré rannou al leûé hô dôa trouc’het é diou loden :\n19. Prin̄sed Juda, ha prin̄sed Jéruzalem, ar spazéien, hag ar véléien, hag ann holl bobl eûz ar vrô péré hô deûz tréménet étré rannou al leûé ;\n20. Mé hô rôiô étré daouarn hô énébourien, hag étré daouarn ar ré a glask hô buez : hag hô c’horfou-marô a vézô da voéd da evned ann én̄v ha da loéned ann douar.\n21. Ha mé a rôiô Sédésias, roué Juda, hag hé brin̄sed, étré daouarn hô énébourien, hag étré daouarn ar ré a glask hô buez, hag étré daouarn arméou roué Babilon, péré a zô pelléet diouz-hoc’h.\n22. Chétu mé her gourc’hemenn, émé ann Aotrou, hag hô likiinn da zistrei oud ar géar-man̄ ; hag hî a stourmô out-hi, hag a gémérô anézhi, hag a zevô anézhi gan̄d ann tân : hag é likiinn kériou Juda ével eunn distrô, ha na choumô dén enn-hô.\nLéalded ar Réc’habited.\n1. Gér a zeûaz da Jérémias diouc’h ann Aotrou, é deisiou Joakim, mâb Josias, roué Juda, ô lavarout :\n2. Kéa da dî ar Réc’habited, ha komz out-hô, ha laka-hi da von̄d é tî ann Aotrou, enn unan eûz a gamprou ann ten̄zor, hag é rôi d’ézhô gwîn da éva.\n3. Ha mé a géméraz Jézonias, mâb Jérémias, mâb Habsanias, hag hé vreûdeûr, hag hé holl vipien, hag holl diad ar Rec’habited.\n4. Hag é likiiz anézhô da von̄d é tî ann Aotrou, é kambr mipien Hanan, mâb Jégédélias dén Doué, é-tâl kambr ar briñsed, a-ziouc’h kambr Maasias, mâb Sellum, péhini a ioa diwaller ar porched.\n5. Hag é likiiz dirâk bugalé tî ar Réc’habited pôdou leûn a wîn ha kôpou ; hag é liviriz d’ézhô : Évit gwin.\n6. Hôgen hî a lavaraz : Na évimp két a wîn ; râk Jonadab, mâb Réc’hab, hon tâd, en deûz gourc’hémennet d’é-omp, ô lavarout : Na évot két a wîn, c’houi, nag hô pugalé da-vikenn :\n7. Na zafot két a diez, ha na hadot két a éd, ha na blan̄tôt két a wini, ha\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/106&oldid=159732 »\nKemmoù diwezhañ degaset d'ar bajenn-mañ d'an 20 Ebr 2020, da 16:41.


Knut Hamsun a oa ur skrivagner norvegek, en deus tapet Priz Nobel al lennegezh. Ganet e oa bet Knut Pedersen, evel ma oa e anv gwir, d’ar 4 a viz Eost 1859, ha marvet e oa d’an 19 a viz C'hwevrer 1952.\nGanet e oa bet Knut Hamsun e Vågå, e-kreiz Norvegia. Goude ur yaouankiz kalet, en em lakaas d’ober a bep seurt micherioù ha kregiñ da skrivañ. Mont a reas d’ar Stadoù Unanet ha da Bariz. Eno e reas anaoudegezh gant tud evel al livour gall Paul Gauguin hag ar skrivagner svedek August Strindberg. Goude beajoù e Finland, Rusia, Iran ha Turkia, en em stalias e Norvegia en-dro, goude 1911. Brud a zeuas dezhañ goude embannadur e romant kentañ, Sult (Naon), e 1890.\nE-pad an Eil brezel bed e savas Knut Hamsun a-du gant an Nazied ha gant gouarnamant Vidkun Quisling. E 1946 e voe kaset dirak al lez-varn evit se met lavaret e voe ne oa ket e holl spered gantañ ha ne voe kondaonet nemet d’un dell-gastiz.\nHamsun a voe roet dezhañ Priz Nobel al lennegezh, e 1920. Sellout a reer outañ evel unan eus brasañ romantourien al lennegezh norvegek, ur skrivagner modern e doare William Faulkner pe Franz Kafka. Mervel a reas e-kichen Grimstad e su Norvegia.\nLars Oftedal (1889)\nSult (Naon), 1890\nDet vilde Kor (diktsamling, 1904)\nArtikler i utvalg (red.: Francis Bull) (1939)\nKnut Hamsun enlinenn (e meur a yezh)\nMinistrerezh norvegiat an Aferioù diavaez (pennad e saozneg)\nMinistrerezh norvegiat an Aferioù diavaez (pennad e galleg)\nAdtapet diwar « https://br.wikipedia.org/w/index.php?title=Knut_Hamsun&oldid=1634907 »\nDernière modification le 13 Ebr 2015, à 22:36


Trec’h omp bet! Staliet e vo panelloù divyezhek war hentoù-tizh ar Stad N’eo ket echu ar sto\nTrec’h omp bet! Staliet e vo panelloù divyezhek war hentoù-tizh ar Stad N’eo ket echu ar stourm !\nKelaouet omp bet gant ul lizher bet kaset gant rener an DIRO d’an 29 a viz Meurzh e vo staliet panelloù divyezhek war vord hentoù tizh ar Stad. E miz Even e vo staliet ar panelloù kentañ. Memes ment e vo skrivet ar brezhoneg hag ar galleg, ha ne vo ket stouet ar skridoù e brezhoneg, evit chom hep drougzifoc’hiañ unan eus ar yezhoù. War evezh e chomimp dalc’hmat pa vo staliet ar panelloù nevez. Goulenn a reomp ivez e vefe staliet seurt panelloù e Breizh a-bezh, da lavaret eo e Liger-Atlantel ivez.\nDisoc’h ur stourm hir eo an trec’h-se. Abaoe bloavezhioù e oa hor strollad o c’houlenn kement-se ha gant stourmerien all e veze goulennet araozomp ivez. Gwelet e vez mat aze eo frouezhus ar stourm, dreist holl pa vez graet gant an disentidigezh keodedel. Anzav a ra aze ar Stad eo reizh ha poellek hor stourm.\nGant an araokadenn-mañ e vo adtapet un tammig an dale a zo gant ar Stad-C’hall e-keñver broioù all en Europa evit pezh a sell ouzh doujañ ar pobloù hag ar yezhoù minorel. Neoazh, ne rank ket ar bazenn-se kuzhat stad mantrus ar brezhoneg en deiz a hiziv er gevredigezh. Hervez an UNESCO emañ en arvar bras hor yezh c’hoazh.\nEmichañs e lako ar striv-se a-berz ar Stad an dilennidi lec’hel amañ e Breizh da hejañ un tammig evit ar brezhoneg. Arouezel-tre e chom politikerezh yezh ar rannvro ha nebeut-tre a arc’hant a vez lakaet ganti war an daol e-keñver ar pezh a vez graet gant broioù all en Europa (Kembre, Katalogna, Korsika, Euskadi da skouer). Re alies ne vez ket doujet gant ar c’humunioù hag an etrekumuniezhoù ouzh an engouestloù bet kemeret ganto evit pezh a sell ouzh ar garta « Ya d’ar Brezhoneg » da skouer. N’eus ket tu ober gant darn vrasañ ar servijoù publik e brezhoneg c’hoazh, na dre skrid, na dre gomz. Treut-ki eo c’hoazh plas ar brezhoneg er mediaoù hag en embregerezhioù daoust d’ar goulenn sokial.\nGortoz a reomp ivez araokadennoù evit an deskadurezh e brezhoneg. N’eus bet kavet diskoulm padus evit Diwan c’hoazh. Ret eo reiñ d’ar skolioù Diwan an tu da vont en-dro en un doare dereat ha da greskiñ. Ankeniet-tre omp ivez evit an hentenn divyezhek publik. A-enep ar brezhoneg e seblant bezañ rektorez nevez akademiezh Roazhon, an Itron Armande Le Pellec Muller.\nNeuze, daoust hag eo ret disentiñ evit ma vefe doujet ouzh hor gwirioù ? Soñjal a ra deomp ez eo. Re alies n’eus disoc’h ebet gant al lizhiri, an emgavioù hag an displegadennoù omp boaz d’ober.\nGervel a reomp an dilennidi hag ar servijoù publik d’ober kalz buanoc’h ha muioc’h evit ar brezhoneg. Rannvro Breizh da gentañ tout, servijoù ar Stad ivez ha ar c’humunioù hag an etrekumuniezhioù evel-just. Gervel a reomp ivez ar c’hevredigezhioù da blantañ ‘barz evit reiñ un dazont d’hor yezh, d’ar re a ra ganti ha d’ar re tost outi.\nBrav! Un aer splann ha glann eo a vo inhalet gant ar vlenerien pe an dremenidi war hon hentoù-tizh adalek penn-kentañ an hañv.\nKoulskoude, ne vo ket lakaet re vuan, kredapl braz, mes tamm ha tamm kentoc'h, war a gredan, pa seller ouzh ar banelligezh zivyezhek bet lakaet - hag hi o vezañ war staliañ c'hoazh - war vord an hentoù bihannoc'h.\nHa petra diwar panelloù an tier-gar. Ar pezh a zo bet graet en Oriant zo brav? Mes chom a ra all lodenn vrasañ eus hon tier-gar o c'hortoz bezañ livet brav gant panelloù zivyezhek.\nSetu kenderc'hel a ra hentig-hent ar brezhoneg evit ma vo gwelet ar yezh, ha - pouezusoc'h c'hoazh - evit ma vo hi klevet en egor publik a-nevez.\nYahoù ha bevet Breizh...da nebeutañ dieuboc'h en he genoù !\nLabour brav-meurbet a ra Aï'ta hag efedus goude ur sapr stourm ...a-benn tapout bruzhunnoù avat!\nPa vez gwelet stad hor yezh eo diaes merzout un tamm liv glas en oabl.\nMet setu ul lodenn livet ganeoc'h\nTrugarez vras deoc'h neuze


Seitek Proviñs - Wikipedia\nAr Seitek Proviñs\nAr Seitek Proviñs a oa, er XVIvet kantved, an anv roet d'an douaroù bodet gant duged Bourgogn hag an impalaer santel Karl V, a reas ur stad anezho. Brudet e voe an anv-se pa voe staget, gant Karl V, ouzh Izelvroioù Bourgogn, dugelezh Gueldre, kontelezh Zutphen hag aotrouniezhioù Utrecht, Overijssel ha Groningen .\nDa get ez eas an anv ar Seitek Proviñs goude distrannet proviñsoù an Norzh diouzh re ar Su. Aet eo an douaroù anezho da ober stadoù an Izelvroioù, Belgia, Luksembourg, rannvro c'hall an Nord-Pas-de-Calais ha douaroù all eus kornôg Alamagn.\nAdtapet diwar « https://br.wikipedia.org/w/index.php?title=Seitek_Proviñs&oldid=1854283 »


An "Horst-Wessel-Lied" (Brezhoneg: "Kan Horst Wessel"), brudet ivez dre ar c'hentañ pozioù, "Die Fahne hoch" ("Ar banniel a zo uhel"), a oa ur ganaouenn implijet evel kan-lid gant ar Strollad Nazi (NSDAP) etre 1930 ha 1945. Etre 1933 ha 1945 an nazied o devoa lakaet ar ganaouenn da gan broadel Alamagn, gant kentañ pozioù an "Deutschlandlied". Abaoe fin an Eil Brezel-bed ha freuz an Trede Reich e 1945, ez eo difennet ar ganaouenn. An difenn-se a zo deuet adal Prosez Nürnberg, ar mennad 86a eus ar Gwir Alaman a ra eus ar ganaouenn unan enep bonreizhel ha neuze eo difennet ar pozioù hag an ton.\nHorst Wessel e Nürnberg e penn ur bagad SA. Sañset eo da vezañ krouer pozioù ar ganaouenn.\nPozioù ar ganaouenn "Horst-Wessel-Lied" a voe embannet e miz Gwengolo 1929 e kazetenn ar Strollad Nazi anvet Der Angriff (An Argadenn), perc'hennet hag embannet gant Joseph Goebbels. Da gentañ e oa bet embannet e oa dizanv krouer ar pozioù Der Unbekannte SA-Mann ("an SA Dizanv").:\nHitlerjugend o saludiñ; an Alamanted a oa rediet dre lezenn d'ober ar salud nazi pa glevent ar ganaouenn "Horst-Wessel-Lied"\nAr Rotfront, pe "Talbenn Ruz," a oa ar Rotfrontkämpferbund, aozadur dammsoudardel Strollad Komunour Alamagn (KPD). Ar Sturmabteilung nazi (SA, pe "rochedoù gell") a veze alies oc'h en em gannañ a-enep komunourien an Talbenn Ruz e straedoù Alamagn hag alies e veze stourmoù garv betek kaout tud lazhet. E 1930 e oa tost ur guerrilla etrezo. Ar "gilstourmerien" er ganaouenn a vez implijet evit ober anv eus harperien ar vonarkiezh met ivez eus ar frankizourien dreist-holl re mare Republik Weimar. Ar re-se o devoa klasket e meur a zoare lakaat an SA e-maez lezenn, hep dont a-benn.\nUn nebeud kemmoù a oa bet degaset goude marv Wessel:\nLamet e oa bet ar ger "barrikadennoù" dre ma felle d'ar Strollad Nazi dont da vezañ ur strollad politikel gwir memes hervez ar vonreizh alaman. Echuet e oa neuze gant an tu reveulzier er strollad.\nGoude marv Wessel e voe ouzhpennet gerioù enoriñ evitañ. Ar gerioù-se a oa kanet gant izili an SA met ne oant ket kanet gant ar Strollad nag e-pad al lidoù ofisiel.\n↑ Kershaw, Ian. The "Hitler Myth": Image and Reality in the Third Reich Oxford:Oxford University Press, 1987. pajenn 60 (ISBN 0-19-282234-9)\nAdtapet diwar « https://br.wikipedia.org/w/index.php?title=Horst-Wessel-Lied&oldid=1821525 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/378 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/378\n(11) Gwelet a rit pebez lizer braz em euz scrivet deoc’h gant va dorn va-unan.\n(12) Kement holl hag a fell dezhe plijoud deoc’h, hervez ar c’hig, a laka ac’hanoc’h d’en em circoncisa, mes ne reont kement-se, nemed evit gallout tec’hel ouz ar bersecution, abalamour da groaz ar C’hrist. (13) Rag ar re circonciset ho-unan na viront ket al lezen ; mes c’hoant ho deuz e vec’h circonciset, evit galloud en em c’hlorifia ho-unan en ho kig. (14) Evidoun-me, gras ma na c’hoarvezo biken ganen d’en em c’hlorifia, nemed e croaz hon Aotrou Jesus-Ohrist, dre behini ez eo crucifiet ar bed evidoun, ha me ive d’ar bed. (15) Rag en Jesus-Christ ar circoncision na dalv netra, nag an dicirconcision ken-neubeud, mes red eo genel a-nevez. (16) Ha kement hini hag a vale hervez ar reglen-man, ra vezo ar peoc’h hag an drugarez varnezhe, ha var an Israel a Zoue ! (17) Diwallo den da ober poan d’in divar vreman, rag dougen a ran em c’horf merkou an Aotrou Jesus. (18) Breudeur, ra vezo gras hon Aotrou Jesus-Christ gant ho spered ! Amen.\nPAOL, abostol Jesus-Christ dre volontez Doue, d’ar zent ha d’an dud fidel er C’hrist Jesus, pere a zo en Ephesus. (2) Gras deoc’h ha peoc’h digant Doue hon Tad, ha digant hon Aotrou Jesus-Christ !\n(3) Benniget ra vezo Doue, Tad hon Aotrou Jesus-Christ, pehini hen deuz hor benniget gant peb bennoz spirituel el leac’hiou celestiel, dre ar C’hrist ; (4) hervez ma hen deuz hor choazet enhan, araog fondation ar bed, evit ma vezimp santel ha divlam dirazhan dre ar garantez ; (5) o veza hor choazet a-ziagent da veza he vugale a adoption dre\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/378&oldid=125502 »